
Vilniaus Martyno Mažv ydo progimnazijos direktoriaus 2024 m. spalio 10 d. įsakymu Nr. V- 463


SUDERINTA
2024 m. spalio 1 d .
progimnazijos darbo tarybos protokolas Nr. 2.

VILNIAUS MARTYNO MAŽVYDO PROGIMNAZIJOS DARBO TVARKOS TAISYKLĖS
I SKYRIUS
BENDROSIOS NUOSTATOS

1.  Vilniaus  Martyno Mažvydo progimnazijos  (toliau  –  Progimnazijos)  darbo  tvarkos  taisyklės (toliau – Taisyklės) reglamentuoja bendruomenės darbą ir vidaus tvarką.
2. Taisyklės reglamentuoja darbuotojų priėmimą ir atleidimą, pagrindines teises, pareigas ir darbo sutartį sudariusių šalių atsakomybę, darbo režimą, poilsio laiką, darbuotojų skatinimą ir darbo pareigų  pažeidimus,  taip  pat  kitus  Progimnazijoje  darbo  santykius  reguliuojančius  klausimus.  Šių Taisyklių nuostatos taikomos tiek, kiek šių teisinių santykių nereglamentuoja Lietuvos Respublikos įstatymai, kiti teisės aktai.
3.   Su   Taisyklėmis   ir   jų   pakeitimais   per   penkias   darbo   dienas   nuo   jų  patvirtinimo pasirašytinai   supažindinami   visi   Progimnazijos   darbuotojai.   Nauji   darbuotojai   su   Taisyklėmis supažindinami pirmąją jų darbo dieną. Darbuotojus pasirašytinai supažindina Progimnazijos raštinės vedėja arba direktoriaus įgaliotas asmuo.
4.  Taisykles įsakymu  tvirtina Progimnazijos  direktorius, atlikęs  informavimo ir konsultavimo procedūras  su  Progimnazijos  darbo  taryba  (toliau  –  DT).  Progimnazijos  direktorius ir  darbuotojai  turi teisę  Taisyklėse  inicijuoti  pakeitimus,  kurie  tvirtinami  Progimnazijos  direktoriaus  įsakymu  atlikus informavimo, konsultavimo procedūras su DT.
5. Šių Taisyklių įgyvendinimo kontrolę vykdo Progimnazijos direktorius ar jo įgalioti asmenys.
6.   Direktorius   arba  jo  įgaliotas  asmuo,  neskirdamas  drausminės  nuobaudos,  turi  teisę pakartotinai  supažindinti darbuotoją  (-us) su  darbo Taisyklėmis, jei  pastebi, kad  darbuotojas (-ai) aplaidžiai laikosi šių taisyklių reikalavimų.

II SKYRIUS
DARBUOTOJŲ PRIĖMIMO IR ATLEIDIMO IŠ DARBO TVARKA

7.  Progimnazijos direktorius,  vadovaudamasis Lietuvos  Respublikos darbo  kodeksu  (toliau – DK),   Progimnazijos  nuostatais  bei   kitais  norminiais   dokumentais,   priima  ir   atleidžia  iš  darbo mokytojus, švietimo pagalbos specialistus, administracijos ir aptarnaujantį personalą.
8. Konkurso tvarka priimami mokytojai švietimo, mokslo ir sporto ministro nustatyta tvarka ir direktoriaus pavaduotojai Vyriausybės nustatyta tvarka.
9.  Ne  konkurso  tvarka  priimami  švietimo pagalbos  specialistai,  kiti su švietimu susiję specialistai, techninio  personalo  darbuotojai. Pretendentai į darbą atrenkami asmeninio pokalbio būdu.
10. Specialūs išsilavinimo ir kvalifikacijos reikalavimai nustatomi pareigybės aprašymuose, su kuriais pretendentai supažindinami prieš priimant į darbą.
11. Priimami dirbti į Progimnaziją asmenys pateikia:
11.1. asmens tapatybę patvirtinantį dokumentą;
11.2. išsilavinimą, profesinį pasirengimą patvirtinantį dokumentą;
11.3.   būtinų   profilaktinių   sveikatos   patikrinimų   knygelę   su   gydytojo   įrašu   „Dirbti leidžiama“;


11.4. mokytojai, švietimo pagalbos specialistai – suteiktos kvalifikacijos pažymėjimą ar įsakymo, kuriuo suteikta aukštesnė kvalifikacija, kopiją;
11.5. prireikus – dokumentą apie valstybinės kalbos mokėjimą.
12. Reikalavimai visiems darbuotojams:
12.1.  turėti  atitinkamo  lygio  išsilavinimą  arba  profesinę  kvalifikaciją  pagal  pareigybės aprašymą ar konkursinių pareigų reikalavimus;
12.2. mokėti valstybinę kalbą pagal pareigybės aprašyme nustatytus reikalavimus.
13.   Priimami   į  darbą  asmenys  rašo  prašymą   pagal   pavyzdinę  formą,  su  jais  dviem egzemplioriais sudaromos darbo sutartys, kurių turinys, būtinosios darbo sutarties sąlygos apibrėžti DK. Sutartį pasirašo priimamas asmuo ir Progimnazijos direktorius ar jo įgaliotas asmuo. Vienas darbo sutarties egzempliorius lieka Darbdaviui, kitas įteikiamas darbuotojui.
14.  Darbo  sutartis  įsigalioja  tik  darbuotojui  pradėjus  dirbti.  Sudarius  darbo  sutartį,  bet darbuotojui  nepradėjus  dirbti  (pavyzdžiui,  neatvykus  į  darbą)  nereikia  inicijuoti  darbo drausmės pažeidimo procedūrų prieš nutraukiant darbo sutartį.
15.   Jeigu   darbo   sutartis   buvo   sudaryta,   tačiau   neįsigaliojo   dėl   darbuotojo   kaltės  – darbuotojui  iš  anksto  neinformavus darbdavio prieš  tris darbo  dienas iki sutartos  darbo  pradžios, darbuotojas  privalo  atlyginti  darbdaviui padarytą  žalą, kurios  dydis ne didesnis,  negu darbuotojo darbo užmokestis už sulygtą darbo laikotarpį, tačiau ne ilgesnį negu dvi savaitės.
16.  Darbuotojas gali susitarti,  kad jis  Progimnazijoje eis  tam tikras papildomas pareigas arba tas pačias pareigas eis didesniu nei etatas krūviu, t. y. padidintu darbo mastu: sulygus dėl padidinto darbo  masto darbuotojui  mokama pagal  nustatytą pareiginės algos pastoviosios dalies koeficientą; nesulygus  –  DK  nustatyta  tvarka.  Papildomas  darbas  neprilyginamas  padidinto  masto  darbui. Papildomu  darbu  laikomas  tik  kitos  specialybės  darbas  (pvz.  istorijos  mokytojas  dirba  dar  ir geografijos mokytoju).
17. Darbuotojas gali susitarti dėl darbo kitoje darbovietėje, gavus iš kitos darbovietės pažymą, kurioje nurodytas darbo laikas savaitės bėgyje.
18.  Darbo sutartyje  gali būti  susitarta ir  dėl kitų  darbo  sutarties sąlygų (šalių susitarimu – išbandymo termino  iki  3  mėnesių, ne  visos darbo  dienos  darbo,  kelių pareigybių  (pvz.  staliaus ir elektriko)  jungimo  ir  kt.  papildomo  darbo,  jeigu  darbo  įstatymai ir  kiti  norminiai  teisės aktai to nedraudžia.
19.  Su  bet  kuriuo  darbuotoju  gali  būti  sudaroma  terminuota  darbo  sutartis  nuolatinio pobūdžio darbui,  bet tokios  sutarties laikotarpis neturi  viršyti 2  metų  ir  tokių sutarčių  negali būti daugiau nei 20 proc. visų darbo sutarčių Progimnazijoje.
20.   Dėl   dalies   sulygtų  darbo   funkcijų  atlikimo   kitose  vietose  (nuotolinio   darbo)  su darbuotoju gali būti sulygta darbo sutartyje ar jos priede. Sulygtų darbo funkcijų atlikimo ne darbo vietoje laikas fiksuojamas darbo grafike.
21. Asmuo, priimtas dirbti Progimnazijoje, supažindinamas su:
21.1. šiomis Taisyklėmis;
21.2. pareigybės aprašymu;
21.3. saugaus darbo ir sveikatos instrukcijomis, priešgaisrinės saugos reikalavimais;
21.4.   Progimnazijos   darbo  apmokėjimo   sistema,   darbuotojų  asmens  duomenų  saugojimo politika  ir  taisyklėmis,  informacinių  ir  komunikacinių  technologijų  naudojimo  bei  darbuotojų stebėsenos bei kontrolės darbo vietoje tvarka, lygių galimybių politika ir jos įgyvendinimo tvarka;
21.5.      Progimnazijos      direktoriaus      įsakymais      patvirtintais      vidaus      dokumentais, reglamentuojančiais darbuotojo darbą;
21.6. kitais svarbiais bendruomenės susitarimais.
22. Priimamas į darbą asmuo, pasirašytinai supažindintas su atitinkamai dokumentais, rašo:
„susipažinau ir sutinku“, pasirašo, nurodo vardą, pavardę ir datą.
23.  Kiekvienas  darbuotojas,  su  kuriuos  sudaroma  darbo  sutartis,  yra informuojamas,  kad kiekviena  darbo sutarties šalis DK nustatyta tvarka privalo atlyginti savo darbo pareigų pažeidimu dėl jos kaltės kitai sutarties šaliai padarytą turtinę, taip pat neturtinę žalą.
24.  Darbo  sutartyje  mokytojams, švietimo pagalbos specialistams nurodoma: savaitinės ir  metinės darbo  normos  valandos, pareiginės  algos  pastoviosios  dalies  koeficientas  ir  koeficiento didinimo  už veiklos sudėtingumą procentas,  jei  jis  iš  anksto  numatytas,  darbo  (pareigybės  arba  pareigų,  profesijos  specialybės) pavadinimas ir, jeigu nustatytas, kvalifikacijos laipsnis.

25.   Darbo   sutarties   sąlygų   keitimą   inicijuoti   gali   tiek   Progimnazijos   direktorius,   tiek darbuotojas.
26. Keičiant būtinąsias darbo sutarties sąlygas (darbo funkcijas, darbo apmokėjimo sąlygas), papildomas  darbo  sutarties  sąlygas  (susitarimus  dėl  išbandymo,  mokymosi  išlaidų  atlyginimo, papildomo   darbo,   ne  viso  darbo  laiko  ir  kt.),  nustatytą  darbo  laiko  režimo  rūšį  Progimnazijos direktoriaus iniciatyva galima tik su darbuotojo rašytiniu sutikimu.
27.   Darbo   sutarties   sąlygos   Progimnazijos  direktoriaus   sprendimu   gali   būti   keičiamos, pasikeitus   jas   reglamentuojančioms   taisyklėms   ar   ekonominio,   organizacinio   ar   gamybinio būtinumo  atvejais (padidėjo ar sumažėjo klasių komplektų skaičiui, ugdymo plano keitimai ir pan.). Tokiu  atveju darbuotojo rašytinis sutikimas nėra reikalingas, tačiau Progimnazijos direktorius turi aiškiai pagrįsti ekonominį, organizacinį ar gamybinį būtinumą keisti darbo sutarties sąlygas.
28.  Darbuotojo  iniciatyva  norint  keisti  darbo  sutarties  sąlygas,  darbuotojui  nesuteikiama teisė  reikalauti  pakeisti  darbo  sąlygas,  darbuotojas  turi  teisę  prašyti  pakeisti  jo  darbo  sąlygas. Darbuotojas  gali  reikalauti  pakeisti darbo  sutarties sąlygas, jeigu  Progimnazijos  direktorius neįrodo, kad dėl darbo organizavimo ypatumų tai sukeltų per dideles sąnaudas.
29.  Darbo  sutarties  vykdymo  metu  darbuotojas  (ne mokytojas, švietimo pagalbos specialistas),  Progimnazijoje  dirbantis ne trumpiau kaip trejus metus, turi teisę pateikti motyvuotą prašymą raštu laikinai dirbti ne visą darbo laiką. Darbuotojo  prašymas  pakeisti darbo laiką, sutrumpinant darbo dieną iki keturių valandų per dieną,  arba sumažinti darbo dienų skaičių iki trijų darbo dienų per darbo savaitę tenkinamas, jeigu jis  pateiktas  ne  mažiau  kaip  prieš  trisdešimt  dienų  iki  jo  įsigaliojimo ir  ne visą  darbo laiką bus dirbama ne ilgiau kaip vienerius metus.
30.   Progimnazijos direktorius   gali   atsisakyti  tenkinti  darbuotojo  (ne  mokytojas, švietimo pagalbos specialistas)  prašymą laikinai dirbti ne visą darbo dieną tik dėl svarbių priežasčių, kurios pačiame DK neapibrėžtos.
31.  Progimnazijos direktorius tenkina darbuotojo (ne mokytojas, švietimo pagalbos specialistas) prašymą dėl ne viso  darbo laiko  nustatymo, jeigu  darbuotojo  prašymas  pagal  sveikatos  priežiūros  įstaigos  išvadą  pagrįstas darbuotojo  sveikatos  būkle,  neįgalumu  arba  būtinybe  slaugyti  šeimos  narį, taip  pat pareikalavus nėščiai, neseniai pagimdžiusiai ar krūtimi maitinančiai darbuotojai, darbuotojui, auginančiam vaiką iki trejų metų, ir darbuotojui, vienam auginančiam vaiką iki keturiolikos metų arba neįgalų vaiką iki aštuoniolikos metų.
32. Mokytojas, švietimo pagalbos specialistas gali prašyti Progimnazijos direktoriaus mažinti jam kontaktinių valandų skaičių, atitinkamai  mažinant  nustatytą  nekontaktinių  valandų,  susijusių  su  kontaktinėmis  valandomis, skaičių  ir nustatytą nekontaktinių valandų, susijusių su veikla bendruomenei skaičių, jei jis viršytų 50 proc. visų valandų, tuo pačiu mažėjant pareigybės etato daliai darbo užmokesčiui.
33.   Darbuotojo   sutikimas   arba  nesutikimas  dirbti  pasiūlytomis  keisti  būtinosiomis   ar papildomomis  darbo sutarties  sąlygomis, kitos rūšies darbo laiko režimu turi būti išreikštas per ne trumpesnį negu penkios darbo dienos terminą. Jeigu darbuotojui siūloma keisti kitas darbo sutarties sąlygas, apie šių sąlygų pakeitimus darbuotojas turi būti informuotas prieš protingą terminą, t. y. darbdavys sudaro pakankamas sąlygas darbuotojui pasirengti būsimiems pasikeitimams. Tuo atveju, jeigu darbuotojas ignoruoja darbdavio pasiūlymą ir nepateikia savo valios, tai laikoma atsisakymu dirbti keičiamomis darbo sutarties sąlygomis.
34.  Jeigu  darbo  sutarties  sąlygų  keitimo  iniciatyvą  parodė  pats  darbuotojas,  atsisakymas patenkinti  darbuotojo  raštu  pateiktą  prašymą  pakeisti  būtinąsias  ar  darbo  sutarties šalių sulygtas papildomas darbo sutarties sąlygas turi būti motyvuotas ir pateiktas raštu ne vėliau kaip per penkias darbo  dienas nuo  darbuotojo prašymo pateikimo dienos. Progimnazijos direktoriui atsisakius tenkinti darbuotojo  prašymą pakeisti darbo  sąlygas, dėl  šių sąlygų pakeitimo darbuotojas pakartotinai gali kreiptis   ne  anksčiau  kaip  po  vieno  mėnesio  nuo  darbuotojo  prašymo  pakeisti  darbo  sąlygas pateikimo.
35.  Jeigu bet kurios iš darbo sutarties šalių pasiūlymas keisti darbo sutarties sąlygas kitai šaliai yra priimtinas, vykdomas rašytinis darbo sutarties pakeitimas.
 (
1
)
36. Darbo sutarties pasibaigimo pagrindai numatyti DK.

37.  Darbuotojas  gali  nutraukti  neterminuotą  ir  terminuotą  darbo  sutartį  iki  jos  termino pabaigos,  apie  tai  raštu  įspėjęs  Progimnazijos direktorių  ne vėliau kaip  prieš 20  darbo  dienų, o  dėl svarbių priežasčių – ne vėliau kaip prieš 5 darbo dienas.

III SKYRIUS DARBO LAIKAS

38.   Darbo   laikas   nustatomas   vadovaujantis   DK   ir   Darbo  laiko   režimo  valstybės   ir savivaldybių   įmonėse,    įstaigose    ir   organizacijose    nustatymo   aprašu,   patvirtintu   Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“.
39.   Etatiniams   darbuotojams   nustatyta  5  darbo  dienų  darbo  savaitė  su  dviem  poilsio dienomis šeštadieniais ir sekmadieniais bei teisės aktais nustatyta darbo laiko norma:
39.1.   40   valandų   –   direktoriui,   jo   pavaduotojams,   raštinės   vadovui,   sekretoriui,   IT specialistui,    Techninių    (IT)    mokymo    priemonių    specialistui,   psichologui, bibliotekininkui,    laborantui, valytojams, kiemsargiams, budėtojams, pastatų prižiūrėtojui;
39.2. 36 valandų – švietimo pagalbos specialistams (išskyrus psichologui), mokytojams.
40. Vadovaujantis DK 112 str., švenčių dienų išvakarėse darbo dienos trukmė sutrumpinama viena valanda tik darbuotojams, dirbantiems pilną darbo laiko normą (40 val.). Darbo dienos trukmė darbuotojams, dirbantiems pagal sutrumpintą darbo laiko normą  (mokytojams,  švietimo pagalbos specialistams (išskyrus psichologams)), netrumpinama.
41.  Progimnazijos darbo laikas nuo  7.00  val. iki 17. 00 val. Progimnazijoje budėtojai budi visa parą, išeiginių ir švenčių dienomis. Pasibaigus darbo laikui ar poilsio dienomis Progimnazijoje galima dirbti tik esant tarnybiniam būtinumui, gavus Progimnazijos direktoriaus sutikimą.
42.  Visi  etatiniai  darbuotojai  dirba  pagal Progimnazijos  direktoriaus patvirtintus  darbo laiko grafikus.    Progimnazijos   direktoriaus    darbo    grafiką    tvirtina    Vilniaus    miesto    savivaldybės administracija.
43.  Lankstus  darbo  grafikas,  atsižvelgiant  į  Progimnazijos  galimybes  ir  poreikius,  gali  būti sudaromas kiekvienam darbuotojui.
44.  Mokytojų  darbo  grafikas  sudaromas  atsižvelgiant  į  pamokų  tvarkaraštį  ir  jų  savaitės darbo normą.
44.1.  Mokytojų  darbo  pradžia  ne  vėliau  kaip  15  minučių  iki  pamokos  pagal  tvarkaraštį pradžios;
44.2.  Mokytojo  darbo  valandos trukmė –  60  min., iš kurių 45 min. skiriamos tiesioginiam darbui  su  klase,  kitas  laikas  –  bendrauti  su  mokiniais,  kolegomis,  pasiruošti  pamokai,  užpildyti dienyną; išskyrus fizinio lavinimo mokytoją, kurio tiesioginiam darbui su klase skirta 40 min., kitas laikas – sutvarkyti sporto reikmenis, užpildyti dienyną, pasiruošti pamokai;
44.3.   Egzaminų,   tarpinių   patikrinimų   dienomis   administracija   dirba   pagal   Egzaminų organizavimo  ir  vykdymo  tvarkos  reikalavimus;  klasių  vadovai,  raštinė,  techninis  personalas, biblioteka  ir  kiti  mokytojai  –  pagal  direktoriaus  įsakymą  ar  nurodymus  dėl  egzaminų,  tarpinių patikrinimų eigos ir vykdymo;
44.4.  Progimnazija, sudarydama pamokų tvarkaraštį, nepažeisdama mokinių interesų, vieną ar daugiau  dienų per savaitę gali skirti mokytojo metodinei veiklai, tačiau tomis dienomis mokytojas turi  būti  pasirengęs Progimnazijos vadovų nurodymu  ar  / ir  kolegų prašymu pakeisti nesantį kolegą, vesti   jo   pamokas,   dalyvauti   kvalifikacijos   kėlimo   seminaruose   ar   mokytojų   posėdžiuose, organizuoti egzaminus, dalyvauti auklėjamosios klasės renginiuose ar kitose Progimnazijos veiklose;
44.5.  Mokinių  atostogų  metu  pedagoginių  darbuotojų  darbo  grafikai,  darbų  apimtys  ir pobūdis  gali  būti  keičiami.  Dalis  darbo  laiko  gali  būti  skirta  perdirbtam  laikui  kompensuoti, tarnybinėms užduotims atlikti, profesiniam tobulėjimui ir kt.
45.  Darbo grafikus mokytojams  tvirtina Progimnazijos  direktorius arba jo įgaliotas asmuo ne trumpesniam   kaip   vieno   pusmečio   laikotarpiui.  Ypatingais  atvejais   darbo   grafikas  gali  būti koreguojamas pagal poreikį.

46.  Aptarnaujančio  personalo  etatinių  darbuotojų  darbo  grafikai  (pietų  pertraukos laikas)
sudaromi mokslo metų pradžioje, tvirtinami Progimnazijos direktoriaus įsakymu.
47.  Darbo  grafikus  nepedagoginiam  personalui  tvirtina  Progimnazijos  direktorius  arba  jo įgaliotas asmuo ne trumpesniam kaip 1 mėnesio laikotarpiui.
48.  Šalims  susitarus Progimnazijos direktoriaus įsakymu gali būti keičiamas darbuotojo darbo pradžios ir  pabaigos laikas,  paliekant nustatytą darbo laiko trukmę. Pedagogams darbo pradžios ir pabaigos laikas šiuo atveju derinamas prie pamokų tvarkaraščio.
49. Pedagogų darbo grafikas tvirtinamas rugsėjo 1 d. (arba atitinkamai pirmąją darbo dieną, jei  ši diena yra  švenčių, savaitgalio  diena), ir, esant pakeitimams  ugdymo proceso organizavime, keičiamas tvirtinant atskirai, ne vėliau kaip 1 d. d. iki jam įsigaliojant.
50.   Progimnazijos   direktoriaus   pavaduotojų   ugdymui,   švietimo   pagalbos specialistų  (psichologo, socialinio  pedagogo, logopedo), specialistų darbo  grafikai  (juose numatoma ir pietų pertrauka)  tvirtinami  Progimnazijos  direktoriaus  įsakymais  kiekvienų mokslo metų  pradžioje.  Esant pakeitimams  pamokų tvarkaraštyje  ar  etatų sąrašuose, darbo grafikai  koreguojami  ir  tvirtinami iš naujo.
51.  Jeigu  darbuotojai  darbo  metu  turi  išeiti  iš  Progimnazijos  darbo  tikslais,  turi  apie  tai informuoti  budintį  Progimnazijos vadovą  ir  nurodyti  išvykimo  tikslą  bei trukmę.  Norėdami išvykti darbo  metu  ne  darbo  tikslais,  darbuotojai  turi  gauti  Progimnazijos  direktoriaus  ar  jį  vaduojančio asmens sutikimą.
52. Darbo dienos metu darbuotojo prašymu ir Progimnazijos direktoriaus sutikimu suteikiamas nemokamas laisvas laikas darbuotojo asmeniniams poreikiams tenkinti. Nepažeidžiant darbo laiko ir poilsio laiko reikalavimų, gali būti sutariama dėl darbo laiko perkėlimo į kitą darbo dieną.
53.  Atskirais  atvejais  (lydint mokinius  į respublikinius konkursus, olimpiadas,  varžybas  ir kt.  renginius  atstovauti  Progimnazijai;  dalyvaujant  tarptautiniuose  projektuose,  užimant  kitos  šalies projektų   vadovus   ir   mokinius   Lietuvoje;   taip   pat   patiems   mokytojams  kartu   su  mokiniais dalyvaujant  projektinėje  ar  kitokioje  veikloje  kitoje  šalyje  ir  nuolat  atsakingiems  už  išvykusių mokinių  gyvybę ir  sveikatą bei  esant kitoms  nenumatytoms  svarbioms aplinkybėms) direktoriaus įsakymu darbuotojui  gali tekti  dirbti  ilgiau,  nei nustatyta darbo savaitės norma (kasdieninio darbo trukmė), taip pat poilsio ir  švenčių dienomis. Už darbą poilsio  ir  švenčių dienomis darbuotojams Progimnazijos direktoriaus atsilyginama DK  nustatyta tvarka.  Klasių vadovų  ar mokytojų  iniciatyva organizuojamos išvykos, kelionės savaitgaliais neapmokamos.
54.  Atskirais  išimtinais atvejais  (pvz.  techninės avarijos,  įvykusios Progimnazijoje, padarinių likvidavimas;   skubūs   remonto   darbai   ir   pan.)   nustatant   darbuotojui   ilgesnę   darbo   trukmę, garantuojama  įstatymų  nustatyta  minimali  paros  bei  minimali  savaitės  nepertraukiamo  poilsio trukmė.
55. Mokytojų darbo laikas nustatomas pagal jo darbo krūvio sandarą. 
56. Į švietimo pagalbos specialistų darbo laiką įskaitomos kontaktinės valandos (laikas, per kurį  jie  tiesiogiai  dirba  su  mokiniais)  ir  nekontaktinės  valandos  (laikas,  skirtas  netiesioginiam darbui  su  mokiniais,  dokumentacijos  pildymui  ir  kt.),  skirtos  pareigybės  aprašyme numatytiems darbams atlikti.
57. Darbuotojų viršvalandžiai yra apskaitomi darbo laiko apskaitos žiniaraščiuose.
58.    Viršvalandiniu    darbu    nelaikomas    administracijos    darbuotojų    (direktoriaus,    jo pavaduotojų) darbas, viršijantis nustatytą darbo trukmę.
59.  Jei  Progimnazijai  užtenka lėšų, už  mokytojų laiką, viršijantį darbo grafiką, jei tai nėra jo pareigybės aprašymo funkcijų priede, pedagogams apmokama pagal faktiškai dirbtą laiką. Trūkstant lėšų susitariama dėl papildomos poilsio dienos per mokinių atostogas (7 papildomo darbo valandos prilyginamos 1 dienai).
60.  Darbuotojai  turi  laikytis  nustatyto  darbo  laiko  režimo.  Tiesioginis  vadovas  privalo kontroliuoti, kaip jam pavaldūs darbuotojai laikosi nustatyto darbo laiko režimo.

61.  Mokinių  atostogų  metu  šalių  susitarimu mokytojams suteikiama galimybė dirbti  vien nuotoliniu   būdu,   tačiau   darbuotojai   privalo   planuoti   darbo   laiką  taip,   kad  būtų  užtikrintas veiksmingas Progimnazijos darbas.
62. Darbo laikas, neatvykimas į darbą, taip pat viršvalandžiai žymimi Darbo laiko apskaitos žiniaraštyje, kurį pildo atsakingas direktoriaus pavaduotojas, vadovaudamasis Vilniaus miesto savivaldybės žiniarasčių pildymo tvarka   bei  Progimnazijos  direktoriaus patvirtintu „Darbo laiko apskaitos žiniaraščio pildymo tvarkos aprašu“.

IV SKYRIUS POILSIO LAIKAS

63.   Mokytojams   kasmetinės   atostogos   suteikiamos   per   mokinių   vasaros   atostogas, neišnaudota atostogų dalis – per mokinių rudens, žiemos ar pavasario atostogas. Esant motyvuotam prašymui, išimtiniais atvejais kasmetinės atostogos gali būti suteikiamos ugdymo proceso metu, bet ne ilgiau kaip 5 darbo dienas per mokslo metus.
64. Kasmetinių minimalių atostogų trukmė ne pedagogams – 20 darbo dienų, mokytojams, švietimo pagalbos specialistams, vadovams – 40 darbo dienų.
65.  Kasmet  iki  gegužės  1  d.  Progimnazijos  darbuotojai  turi  nurodyti  bendrame  darbuotojų kasmetinių   atostogų  grafiko  projekte  planuojamų  atostogų  datas.  Atostogų  suteikimo  eilė  ne pedagoginiams  darbuotojams  nustatoma  šalių  susitarimu,  bendras  darbuotojų  atostogų  grafikas tvirtinamas Progimnazijos direktoriaus įsakymu. Darbuotojai, dėl svarbių priežasčių negalintys grafike nurodytu  laiku  išeiti  atostogų,  apie  tai  turi  įspėti  Progimnazijos  direktorių  ir  pateikti  jam  rašytinį prašymą apie atostogų suteikimą kitu laiku ne vėliau kaip likus 10 d. d iki numatytų atostogų.
66. Atostoginiai darbuotojams išmokami DK nustatyta tvarka.
67.  Jei  darbuotojas  dėl svarbių priežasčių  nepanaudotų kasmetinių atostogų paprašo  likus mažiau  nei 5  d.  d.  iki  numatomos  atostogų dienos, prašyme  jis  nurodo sutinkantis, jog atlygis už atostogas būtų išmokėtas kartu su atlyginimu už einamąjį mėnesį.
68. Darbuotojams, dirbantiems ne visą darbo laiką, kasmetinės atostogos netrumpinamos.
69.  Darbuotojams,  einantiems Progimnazijoje kelias pareigas, atostogos, jų prašymu, gali būti suteikiamos vienu metu.
70.   Visiems   darbuotojams   (išskyrus   mokytojus)   už   ilgalaikį   nepertraukiamą   darbą darbovietėje, vadovaujantis Lietuvos Respublikos Vyriausybės 2017 m. birželio 21 d. nutarimu Nr.
496 „Dėl Lietuvos Respublikos darbo kodekso įgyvendinimo“, šalia kasmetinių minimalių atostogų suteikiamos kasmetinės papildomos atostogos.
71. Atšaukti iš kasmetinių atostogų galima tik raštišku darbuotojo sutikimu, nurodant, kada darbuotojas pasinaudos likusiomis atostogomis.
72. Perkelti arba pratęsti kasmetines atostogas galima tik darbuotojo prašymu arba sutikimu. Perkeltos   kasmetinės   atostogos   paprastai   suteikiamos   tais   pačiais  darbo   metais.   Mokytojui, turėjusiam  nedarbingumą atostogų metu, jo rašytiniu prašymu atostogos gali būti nepratęsiamos, o perkeliamos į kitų mokinių atostogų dienas arba pridedamos prie kitų atostogų.
73. Darbuotojų darbingumui ir sveikatai sugrąžinti nustatomos šios papildomo poilsio rūšys:
73.1.  pertrauka pailsėti  ir pavalgyti (30–60 min. nepedagoginiams darbuotojams ir 30 min. pedagoginiams   darbuotojams),   ji   neįskaitoma   į   darbo   laiką.   Pertrauką   pailsėti   ir   pavalgyti darbuotojas naudoja savo nuožiūra ir šiuo laiku gali palikti darbo vietą;
73.2.  Progimnazijos budėtojui,  sargams suteikiama galimybė pavalgyti  darbo vietoje  tą laiką įskaitant į bendrą darbo laiką;
73.3.  nepertraukiamai  dirbant  prie  kompiuterio  8  valandų  darbo  dieną  reglamentuotos papildomos   5   (10)   min.   trukmės  pertraukos.  Jos   nustatomos  po   1   valandos  nuo   darbo   su kompiuteriu pradžios;
73.4.  papildomos  ir specialiosios pertraukos darbuotojams, dirbantiems lauke (kai aplinkos temperatūra žemesnė kaip -10 C), suteikiamos kas valandą po 10 minučių.

74.  Darbuotojams,  auginantiems  vaikus  iki  12  metų,  suteikiami  mamadieniai  teisės  aktų nustatyta tvarka.
75.  Nepanaudotos  atostogos  išimtinais  atvejais darbuotojo  prašymu, šalims susitarus, gali būti perkeliamos į kitus metus.
76.  Darbuotojo  reikalavimu  nemokamos  atostogos  suteikiamos  DK  numatytais  atvejais. Ilgiau  negu vieną  darbo dieną  trunkančios  nemokamos atostogos gali būti suteikiamos darbuotojo prašymu ir su Progimnazijos direktoriaus sutikimu.
77. Darbo dienos metu darbuotojo prašymu ir Progimnazijos direktoriaus sutikimu suteikiamas nemokamas laisvas laikas darbuotojo  asmeniniams poreikiams tenkinti. Darbo  sutarties šalys gali susitarti  dėl  darbo  laiko  perkėlimo į kitą  darbo  dieną,  nepažeidžiant maksimaliojo darbo  laiko  ir minimalaus poilsio laiko reikalavimų.
78.  Apmokamos  mokymosi  atostogos  suteikiamos  tik  tiems  darbuotojams,  kurie  mokosi pagal formaliojo švietimo programas DK nustatytomis sąlygomis. Kitų rūšių atostogos suteikiamos Lietuvos Respublikos teisės aktų nustatyta tvarka.
79.   Darbuotojui,   priklausančiam   profesinei   sąjungai,   suteikiamos   papildomos   dienos atostogoms,  savišvietai  arba  sveikatai  gerinti pagal  šakos  kolektyvines sutartis (pridedamos).  Jos suteikiamos  mokinių  atostogų  metu  (išmtinais atvejais  kitu metu)  arba pridedant prie  kasmetinių atostogų. Prašymas dėl jų teikiamas ne vėliau kaip prieš 5 darbo dienas, išskyrus atvejus, kai šios dienos pridedamos prie kasmetinių atostogų vasaros metu.
80.  Darbo tarybos  nariai jų  pareigų vykdymo laikui  atleidžiami nuo darbo ne mažiau kaip šešiasdešimt darbo valandų per metus. Konkretus laikas suderinamas su direktoriumi.



V SKYRIUS DARBO TVARKA

I SKIRSNIS BENDRIEJI REIKALAVIMAI

81.  Tam, kad Progimnazija galėtų tinkamai įgyvendinti jai pavestus uždavinius, Progimnazijoje turi būti užtikrinta aukšta darbo kultūra ir drausmė.
82. Kiekvienas Progimnazijos bendruomenės narys privalo sąžiningai atlikti savo pareigas (jam pavestą   darbą),   laiku   ir   tiksliai   vykdyti   teisėtus  Progimnazijos   direktoriaus  ir   jo  pavaduotojų nurodymus  bei savivaldos institucijų  teisėtus  sprendimus,  pasilikdamas teisę turėti savo nuomonę visais klausimais ir ją taktiškai reikšti.
83. Darbuotojų darbo vietose ir Progimnazijos patalpose turi būti švaru ir tvarkinga, laikomasi priešgaisrinės saugos, darbuotojų saugos ir sveikatos reikalavimų bei kitų bendruomenės susitarimų.
84. Darbuotojai neturi laikyti jokių asmeninių daiktų, maisto produktų ugdymo patalpose.
85. Darbuotojai turi užtikrinti, kad jų darbo vietoje asmenys, nedirbantys Progimnazijoje, būtų tik darbuotojui esant.
86.   Progimnazijos   elektroniniais   ryšiais,   įrenginiais,   programine   įranga,   biuro   įranga, kanceliarinėmis ir kitomis priemonėmis darbuotojai gali naudotis tik su darbu susijusiais tikslais.
87.   Darbuotojams   draudžiama  leisti  asmenims,   nedirbantiems   Progimnazijoje,  išskyrus  į Progimnaziją   atvykusius    įvairių   tarpmokyklinių    projektų   dalyvius   bei   Progimnazijoje   praktiką atliekančius   asmenis,  naudotis  Progimnazijos  elektroniniais  ryšiais,  kompiuteriais  ir  kompiuterių išoriniais įrenginiais, kompiuterinio tinklo įranga, programine įranga, biuro įranga, kanceliarinėmis ir kitomis priemonėmis.
88.  Kompiuterių  bei ryšių technikos priežiūrą, remontą ir taikomosios programinės įrangos diegimą organizuoja ar atlieka tik atsakingas darbuotojas.
89.   Progimnazija  saugo  savo   darbuotojų  asmens  duomenis,  kuriuos  ji  kaupia  personalo valdymo  tikslais.  Progimnazija  neatsako  už  Progimnazijos darbuotojų  asmens  duomenis,  kuriuos  jie savavališkai  (ne  darbo  reikmėms)  įkelia  į  Progimnazijos  įrenginius  arba turi  Progimnazijos  patalpose. Progimnazijos  darbuotojų  asmens  duomenų  rinkimo, naudojimo  ir  saugojimo principai,  pagrindinės asmens  duomenų tvarkymo, duomenų  subjekto teisių įgyvendinimo techninės  ir duomenų  saugos organizacinės  priemonės numatytos Progimnazijos darbuotojų asmens duomenų saugojimo politikoje ir taisyklėse.
90. Darbuotojas, nukentėjęs per nelaimingą atsitikimą darbe, nedelsdamas (jei gali) apie tai privalo pranešti vienam iš Progimnazijos vadovų. Kiti darbuotojai, matę nelaimingą atsitikimą, apie tai praneša   tokia   pat   tvarka.   Nelaimingų   atsitikimų   tyrimai   atliekami   vadovaujantis   Lietuvos Respublikos darbuotojų saugos ir sveikatos įstatymu.
91. Progimnazijoje draudžiama:
91.1. rūkyti Progimnazijos patalpose ir jai priklausančioje teritorijoje;
91.2.  ir  darbo  ir  nedarbo  metu  ir  po  darbo  Progimnazijos  patalpose  ir  teritorijoje  vartoti alkoholinius   gėrimus,   narkotines,   psichotropines  ar   toksines  medžiagas,   būti  neblaiviems  ar apsvaigusiems nuo narkotinių ar toksinių medžiagų;
91.3. per pamokas naudotis asmeniniais telefonais, socialiniais tinklais.
92. Progimnazijoje netoleruojami atvejai:
92.1. kai darbuotojai reikalauja ir/ar priima tiesiogines ir netiesiogines dovanas ar paslaugas iš darbuotojų,  mokinių, jų  tėvų (globėjų), jei  tai  daro  įtaką jas gaunančiųjų  sprendimams. Vykdydami savo pareigas darbuotojai negali priimti dovanų, pinigų ar neatlygintinų paslaugų, išskirtinių lengvatų ir nuolaidų.  Šis  draudimas  netaikomas,  kai  siūlomi  tik  simboliniai  dėmesio  ir  pagarbos  išraiškos ženklai –  suvenyrai   ar   daiktai,   reklamuojantys   Progimnazijoje   apsilankiusiųjų   asmenų   veiklą, Progimnazijos svečių,  mokinių,  jų   tėvų (globėjų) gėlės  ir  kitos  dovanos,  kurios  negali  daryti  įtakos  jas gaunančiojo sprendimams;
92.2. kai Progimnazijos vardas žeminimas darbuotojo nevalyvumu ir nemandagumu, amoraliu elgesiu, girtavimu bei narkomanija ir kitais, visuomenei nepriimtinais, žalingais įpročiais;
92.3.  kurie  gali  būti susiję  su korupcija, sukčiavimu  ar  mėginimu daryti neteisėtą poveikį
Progimnazijos bendruomenės nariui dėl daromų teisės pažeidimų.
 

II SKIRSNIS
DARBO REGLAMENTAVIMAS

93. Darbuotojų darbą reglamentuoja pareigybių aprašymai, šios Taisyklės.
94.  Visuomenės  sveikatos  priežiūros  specialisto  pareigybės  aprašymą  ir  darbo  kontrolę vykdo  Vilniaus  miesto visuomenės sveikatos  biuras. Visuomenės sveikatos  priežiūros specialistas dirba pagal biuro direktoriaus patvirtintą ir su Progimnazijos direktoriumi suderintą darbo grafiką.
95. Mokytojams, švietimo pagalbos mokiniui specialistams svarbu laikytis šių nuostatų:
95.1.  mokytojas,  be  administracijos  žinios  praleidęs  pamoką  arba  į  ją  pavėlavęs,  turi pasiaiškinti budinčiam Progimnazijos vadovui;
95.2. visas priemones, reikalingas pamokai, mokytojas turi pasiruošti prieš pamoką;
95.3. suskambėjus antram skambučiui, mokytojas jau privalo pradėti pamoką;
95.4.  pamoką  mokytojas  veda  tik  tvarkingame kabinete. Baigęs  pamoką  kabinetą palieka tvarkingą. Mokytojas,  dirbantis  jam priskirtame  kabinete, atsako už tvarką jame, ir yra atsakingas už jam patikėtas mokymo priemones;
95.5.  mokytojai,  kurie  dirba  kolegų  kabinetuose, palieka  juos tvarkingus,  pasirūpina, kad būtų uždaryti langai; užtikrina kabinete esančio inventoriaus ir kito turto saugumą;
95.6.  mokytojas,  pastebėjęs  savo  darbo  vietoje  inventoriaus  ar  kitus  pažeidimus,  raštu informuoja direktoriaus pavaduotoją ūkiui;
95.7. jei mokinys pamokų metu pažeidžia mokinio taisykles, jis įspėjamas, įrašoma pastaba
–  komentaras  mokinio  tėvams (globėjams)  el.  dienyne. Pašalinti  mokinį  iš klasės galima  tik ypatingu  atveju, apie tai Progimnazijos nustatyta tvarka pranešus Progimnazijos vadovams ir gavus jų nurodymą;

95.8.   mokytojas   kiekvieną   savo   darbo   dieną   prisijungia   prie   el.   dienyno   paskyros, susipažįsta su mokytojams skirta pranešimų informacija, laiku vykdo gautus vadovų nurodymus, iki nurodyto termino pateikia reikalingas ataskaitas ir kt.;
95.9.  mokytojai  sistemingai  tikrina  mokinių  žinias  ir  surašo  įvertinimus  į  el.  dienyną. Dienynas  pildomas  kasdien,  vadovaujantis  Progimnazijos  direktoriaus  patvirtintu  Vilniaus  Martyno Mažvydo progimnazijos  pradinio ir pagrindinio   ugdymo   (pirmosios  dalies) mokytojo   dienynų,  neformaliojo   ugdymo  bei   namų  mokymo  dienynų  sudarymo  elektroninio dienyno duomenų pagrindu tvarkos aprašu (toliau el. dienyno tvarkos aprašas);
95.10.  pamokų  ir  užsiėmimų  metu  atsako  už  saugų  mokinių  darbą,  jų  sveikatą,  tvarką patalpose, inventorių;
95.11. pamokoje (užsiėmimuose) nepalieka mokinių be priežiūros;
95.12.  įvykus  nelaimingam  atsitikimui  arba  mokiniui  sunegalavus  užsiėmimų  metu  ar mokytojo budėjimo vietoje, pagal galimybes suteikiama pirmoji medicininė pagalba ir užtikrinama, kad  mokinys būtų  nedelsiant palydimas  į medicinos kabinetą.  Reikalui esant iškviečiama  greitoji medicininė pagalba;
95.13. apie  visus nelaimingus atsitikimus  kuo skubiau informuojamas budintis Progimnazijos vadovas  ir  klasės  vadovas.  Įvykį  matęs  ar  pagalbą suteikęs  darbuotojas (ar visuomenės  sveikatos priežiūros  specialistas)  asmeniškai  praneša  informaciją  nukentėjusio  mokinio  tėvams (globėjams).  Paskirtas pedagogas pildo  nelaimingo atsitikimo  aktą  ir  informuoja  atsakingą Vilniaus miesto savivaldybės administracijos Bendrojo ugdymo skyriaus specialistą. Mokytojai, kurių užsiėmimuose ar budėjimo vietose įvyko nelaimingas atsitikimas, privalo parašyti įvykio paaiškinimą Progimnazijos direktoriui ir  socialinis pedagogas surenka vieno – dviejų mokinių, mačiusių įvykį, paaiškinimus;
95.14.  iš pamokų išleisti mokinius  anksčiau skambučio draudžiama. Tik klasių valandėlės, atskiriems mokiniams dėl svarbių priežasčių, susirinkimai ar kita neformali veikla gali trukti ne visą pamoką.  Tokiais  atvejais  klasės  vadovas  prižiūri,  kad  mokiniai  išeitų  tyliai,  netrukdydami  vesti pamokas kitiems mokytojams;
95.15. išleisti mokinius iš vienos ar kelių pamokų gali budintis Progimnazijos vadovas, klasės vadovas,  turėdamas  motyvuotą  mokinio  tėvų (globėjų)  paaiškinimą.  Susirgus  mokiniui,  iš  pamokų  jį  gali išleisti  visuomenės  sveikatos  priežiūros  specialistas  ar  klasės  vadovas,  prieš  tai  susisiekęs  su mokinio tėvais (globėjais) ir gavęs jų leidimą išleisti mokinį į namus vieną;
95.16. iškviesti mokytoją iš pamokos pakalbėti galima tik esant labai svarbiam reikalui;
95.17. mokytojas negali pamokos metu organizuoti susitikimo su mokinio tėvais (globėjais);
95.18.   jei   reikia  išleisti  mokinius   į   miesto  renginius,  sporto  varžybas  pamokų  metu, atsakingas   mokytojas   pateikia   Progimnazijos   direktoriui   prašymą,   mokinių   sąrašą,   asmeniškai informuoja   kitus   mokytojus   pranešimu   el.   dienyne.   Progimnazijos  direktorius   rašo   įsakymą, atleisdamas mokinius nuo pamokų. Šios pamokos laikomos pateisintomis;
95.19. mokytojas, organizuojąs pamoką ar renginį už Progimnazijos ribų, apie tai turi pranešti Progimnazijos administracijai ne vėliau kaip 3 dienos iki renginio;
95.20.  mokytojas,  dalyvaudamas  mokytojų  tarybos  posėdžiuose  ar  kituose  renginiuose, laikosi  etikos  reikalavimų,  t.  y.  išjungia mobilųjį telefoną; žinodamas,  kad reikės anksčiau  išeiti, apie  tai  posėdžio  pirmininką  informuoja  prieš  posėdį;  apie  negalėjimą  dalyvauti  posėdyje  dėl pateisinamų priežasčių Progimnazijos direktorių informuoja iš anksto;
95.21.  fizinio  ugdymo,  technologijų, informatikos,  biologijos, chemijos,  fizikos mokytojai kiekvienais  metais  savo  darbe  vadovaujasi  Progimnazijos  direktoriaus  patvirtintomis  atitinkamomis mokytojo   saugos   ir   sveikatos   instrukcijomis,   supažindina   mokinius   su   saugumo   technikos taisyklėmis pasirašytinai ir atsako už mokinių saugumą pamokoje;
95.22.  mokytojas  privalo  teisingai,  sąžiningai,  suderintai  su  dėstomo  dalyko  tikslais  ir vertinimo normomis vertinti mokinio žinias bei įgūdžius;
95.23. mokytojas privalo principingai reaguoti į mokinių nesąžiningumo atvejus, tokius kaip plagijavimas (projektinių darbų, svetimo rašto darbo pateikimas kaip savo ir pan.), nusirašinėjimas

(kontrolinių    ir    kitų    atsiskaitomųjų    darbų),    naudojimasis    pašaline    pagalba Progimnazijoje organizuojamų pagrindinio ugdymo pasiekimų patikrinimo bei tarpinių patikrinimų metu.
95.24.mokytojas sistemingai tobulina savo kvalifikaciją.
96. Mokytojo ir mokinio santykiams prieštarauja:
96.1. korepetitoriavimas, mokytojui papildomai mokant jo paties ugdomus mokinius;
96.2. mokinio darbų viešas aptarinėjimas, komentavimas.
97. Pamokų pavadavimas:
97.1. nesant  dalyko  mokytojo,  pamokas  pavaduoja  Progimnazijos direktoriaus  pavaduotojo ugdymui paskirtas to dalyko specialistas arba kitas mokytojas;
97.2. kiekvienas mokytojas turi teisę vaduoti kolegą. Apmokėjimas už pamokų pavadavimą numatytas Progimnazijos darbuotojų darbo apmokėjimo sistemoje;
97.3.  mokytojams  savavališkai  keistis  pamokomis,  vaduoti,  išleisti  vienas  kitą  iš  darbo griežtai draudžiama;
97.4.  nesant  galimybės  organizuoti  pamokų  pavadavimo,  pamokos  yra jungiamos.  Jungti galima  to paties  ir ne  to paties koncentro  klases ar  klasės (-ių)  grupes. Apmokėjimas už pamokų pavadavimą   numatytas   Progimnazijos   darbo   apmokėjimo   sistemoje.   Už   pamokų   jungimą,   kai mokytojas  dėl  pakeitimų  tvarkaraštyje  jungia  savo  paties  pamokas,  mokytojui  nemokama.  Už pamokų  jungimą,  kai  jungiamos  kito  mokytojo  pamokos,  papildomai  mokama  kaip  nustatyta Progimnazijos darbo apmokėjimo sistemoje;
98. Klasės vadovai:
98.1.  supažindina  auklėtinius  su  mokinio  elgesio  taisyklėmis,  supažindina  (pasirašytinai) mokinius  su  el.  dienyno  naudojimo  tvarka  ir  atsakomybe  dėl  neteisėto  duomenų  naudojimo, primena mokymosi sutarties įsipareigojimus;
98.2. planuoja, organizuoja klasės veiklą ir renginius;
98.3. sprendžia mokinių mokymosi problemas su švietimo pagalbos mokiniui specialistais;
98.4. tvarko mokinių ugdomosios veiklos dokumentus;
98.5.   stebi   ir   analizuoja   mokinių   elgesį,   savijautą,   mokymosi   pažangą,   sistemingai informuoja nustatyta tvarka mokinio atstovus, Progimnazijos vadovus, esant reikalui imasi prevencinių priemonių;
98.6. vykdo el. dienyno tvarkos aprašo nurodytas funkcijas;
98.7.  pasirinktu  būdu  (tiesioginiu  ar  nuotoliniu)  organizuoja  klasės  tėvų (globėjų)  susirinkimus  ne rečiau  kaip  du  kartus  per  metus;  su  trimestro  rezultatais  supažindina  mokinių  tėvus  (globėjus). Likus dviem savaitėms  iki trimestro  pabaigos, informuoja mokinio tėvus (globėjus) apie galimus nepatenkinamus trimestro  įvertinimus;
98.8.   ugdo   mokinių   vertybines   nuostatas,   pilietiškumą,   patriotizmą,   demokratiškumą, puoselėja  dorovę,  sveiką  gyvenseną,  kontroliuoja  auklėtinių  aprangą,  išvaizdą;  rūpinasi  klasės mikroklimatu, sprendžia auklėtinių tarpusavio santykių problemas;
98.9.  organizuoja  ekskursijas  ar  turistinius  žygius,  gavęs  Progimnazijos  direktoriaus  ar  jį vaduojančio  darbuotojo  leidimą  ir  gerai  susipažinęs su ekskursijų  organizavimo  nuostatais.  Apie ekskursijos organizavimą ugdymo proceso metu (tik išimtinais atvejais) administracijai praneša ne vėliau  kaip  prieš  savaitę  ir  suderina  tai  su  mokytojais,  kurių  pamokose  auklėtiniai  nedalyvaus; raštiškai supažindina mokinius su saugaus elgesio taisyklėmis, klasei išvykstant už Progimnazijos ribų ir daro atitinkamus įrašus el. dienyne;
98.10.  dalyvauja  visuose  tradiciniuose  Progimnazijos  renginiuose  (mokslo  metų  pradžios, mokslo metų pabaigos), 
98.11. bendros klasės vadovo veiklos nurodytos taisyklių 2 priede.
99. Fizinio ugdymo mokytojai:
99.1.  prižiūri  tvarką  sporto  salėje,  persirengimo kambariuose, sporto  aikštelėje  ir rūpinasi daiktų, paliktų persirengimo kambariuose, saugumu;
 (

99.2. užtikrina, kad mokiniai pamokose sportuotų dėvėdami sportinę aprangą, avėtų sportinę avalynę;

99.3.  mokslo  metų  pradžioje susipažįsta  su mokinių  sveikatos būkle.  Žinodami specifines mokinio sveikatos problemas, stebi tokį mokinį, skiria atitinkamą fizinį krūvį;
99.4.  pamoką  baigia,  kad iki  skambučio mokiniai spėtų  apsirengti (bet ne anksčiau kaip 3 min. iki skambučio);
99.5.  įvykus  nelaimingam  atsitikimui,  nedelsdamas  pasirūpina,  kad  nukentėjusiam  būtų suteikta pirmoji medicininė pagalba, informuoja budintį Progimnazijos vadovą, visuomenės sveikatos priežiūros specialistą; parašo nelaimingo atsitikimo paaiškinimą budinčiam vadovui;
100.  Progimnazijoje mokytojai budi  ir renginių metu. Budėti skiriami mokytojai direktoriaus įsakymu. Budintis mokytojas:
100.1. stengiasi užtikrinti saugų, kultūringą mokinių elgesį ir tvarką budėjimo vietoje;
100.2. prižiūri, kad į Progimnaziją nepatektų teisės dalyvauti renginyje neturintys asmenys;
100.3.   pastebėję   mokinius   pažeidinėjančius   elgesio  taisykles,   imasi  priemonių  tokius veiksmus sustabdyti, apie tai praneša Progimnazijos administracijai.
101. Pamokų stebėjimas:
101.1.  Apie  stebimas  pamokas,  veiklas  mokytojai  gali  būti  informuojami  keliais  būdais: skelbiant  mėnesio   veiklos   plane,   kurio  mokytojo   pamokos   tam   tikrą  mėnesį  bus  stebimos (konkrečią  dieną  ir  pamoką  pasirenka  stebėseną  vykdantis asmuo  ir suderina  su mokytoju);  el. dienyne pranešant, jog bus stebima pamoka; individualiai informuojant ir suderinant su mokytoju;
101.2.  Išimtinais atvejais (kai gaunami mokinių, mokinių tėvų (globėjų) skundai žodžiu  ir/ar  raštu,  pablogėję  klasės  (-ių)  mokymosi  rezultatai  ir  pan.)  vadovas  gali  lankytis pamokose iš anksto apie tai nepranešęs mokytojui;
101.3.  Jei  pamokos  stebėjimas  tiesiogiai  susijęs  su  mokytojo  vertinimu,  tuomet  pildomi reikalingi stebėjimo dokumentai, su jais supažindinamas mokytojas;
101.4. Jei pamokos stebėjimas nėra susijęs su konkretaus mokytojo vertinimu ar įvertinimu, mokytojo parašas po stebėjimo protokolo nėra būtinas.
102.  Pagalbos  mokiniui  specialistai,  stebintys mokinių  (mokinio)  elgesį pamokų metu,  ne vėliau kaip prieš dieną suderina su mokytoju, informuoja dalyvavimo pamokoje tikslą.


VI SKYRIUS
PAGRINDINĖS DARBUOTOJO IR DARBDAVIO TEISĖS IR PAREIGOS, SUSITARIMAI

I SKIRSNIS PROGIMNAZIJOS STRUKTŪRA

103. Progimnazijos direktorius ir administracija:
103.1. Progimnazijai vadovauja direktorius, kuris atsako už demokratinį įstaigos valdymą ir už visą veiklą. Jo teisėti nurodymai privalomi visiems Progimnazijos darbuotojams;
103.2. Progimnazijos direktoriaus pareiga sudaryti palankias sąlygas darbuotojams atlikti savo pareigas.  Direktorius  užtikrina  bendradarbiavimu  pagrįstus  santykius,  šių  Taisyklių  laikymąsi, skaidriai priimamus  sprendimus,  bendruomenės  narių  informavimą, pedagoginio ir nepedagoginio personalo profesinį tobulėjimą;
103.3.   Progimnazijos  direktorius  užtikrina   sveiką,  saugią,  užkertančią  kelią  bet  kokioms smurto, prievartos apraiškoms bei žalingiems įpročiams aplinką. Progimnazijos darbuotojų pareigybių aprašuose   numatoma   atsakomybė   už   emociškai   saugios   mokymo(si)   aplinkos   Progimnazijoje puoselėjimą, reagavimą į smurtą ir patyčias pagal Progimnazijos nustatytą tvarką;
103.4.  Progimnazijos  administraciją sudaro direktorius, jo pavaduotojai ugdymui, aplinkai;
103.5.  kitose  organizacijose,  valstybės ar  užsienio šalių institucijose,  įstaigose Progimnazijai atstovauja   Progimnazijos   direktorius   arba   jo   įgalioti   direktoriaus   pavaduotojai,   pedagogai   ir darbuotojai;

103.6.  Progimnazijos administracija  privalo  tinkamai  organizuoti  darbuotojų  darbą,  laikytis darbo  įstatymų,  darbuotojų  saugą  ir  sveikatą  reglamentuojančių bei kitų  teisės aktų  reikalavimų, rūpintis darbuotojų poreikiais;
104. Progimnazijos struktūra:
104.1.   Progimnazijos  suderina  su  Vilniaus  miesto  savivaldybės  administracijos  aplinkos skyriumi (4 priedas);
104.2.   Progimnazijos  darbuotojų  pavaldumas  numatytas  Valdymo  struktūros  schemoje  (3 priedas);
104.3.  savivaldos  institucijų  –  Progimnazijos  tarybos,  mokytojų  tarybos,  mokinių  tarybos, tėvų (globėjų) komitetų, metodinės tarybos funkcijos apibrėžtos Progimnazijos nuostatuose;
104.4. Progimnazijos tarybos, mokytojų tarybos posėdžiai, mokinių tarybos, tėvų (globėjų) komitetų, metodinės tarybos ir metodinių grupių posėdžiai protokoluojami pagal poreikį;
104.5.  Metodinę  tarybą  sudaro  metodinių  grupių  pirmininkai,  turintys  metodinės  veiklos patirties ir ne žemesnę kaip vyresniojo mokytojo kvalifikacinę kategoriją;
104.6. Nuolatiniai direkcijos tarybos nariai yra direktoriaus pavaduotojai, švietimo pagalbos vaikui specialistai;
104.7.  Direkcinės  tarybos  nariai  padeda Progimnazijos  direktoriui kolegialiai vadovauti visai Progimnazijos veiklai;
104.8.  Direkcinės  tarybos  pasitarimai  rengiami  bent vieną  kartą per  mėnesį. Į  pasitarimus gali būti kviečiami darbuotojai, kurių veikla susijusi su nagrinėjamais klausimais.


II SKIRSNIS
DARBO ETIKA, APRANGOS IR IŠVAIZDOS REIKALAVIMAI

105. Darbo drausmės laikymasis – pagrindinė darbuotojo elgesio norma.
106.   Darbuotojai savo  elgesiu,  drausme,   kultūra  turi   stengtis   būti  pavyzdžiu  kitiems asmenims, visada prisiminti, kad savo elgesiu reprezentuoja Progimnaziją.
107. Darbuotojai privalo rūpintis savo kalbos ir bendravimo kultūra.
108.  Progimnazijoje  palaikoma  dalykinė  darbo  atmosfera,  pagarbus  elgesys  vienų  su kitais, mokiniais, interesantais.
109.  Bendruomenės  narių  tarpusavio  santykiai  turi  būti  grindžiami  tarpusavio  supratimu, pasitikėjimu, geranoriškumu, kolegialumu, pagarba.
110. Progimnazijos bendruomenės narių darbo santykiai grindžiami šiais principais:
110.1.  pagarbos žmogui  bei švietimo įstaigai  principas: gerbti kitų  žmonių  teises ir laisves, laikytis Lietuvos  Respublikos  įstatymų,  darbo  tvarkos  taisyklių;  tinkamai  ir  laiku  atlikti  pareiginiuose nuostatuose  nustatytas   funkcijas;  vykdyti  savo  pareigas  atsakingai  atsižvelgiant  į  Progimnazijos interesus;
110.2.   teisingumo  principas:  darbuotojas   privalo  būti   teisingas,   nepiktnaudžiauti  jam suteiktomis galiomis; naudoti darbo laiką efektyviai ir tik darbo tikslams;
110.3.   padorumo   principas:   darbuotojai   privalo   elgtis   nepriekaištingai,   būti   lojalūs
Progimnazijai ir paslaugūs klientams, kolegoms, pavaldiniams;
110.4.  nešališkumo  principas:  darbuotojas  privalo  būti  objektyvus  ir  neturėti  asmeninio išankstinio  nusistatymo; elgtis nešališkai, skirti  tinkamą dėmesį žmonių  teisėms; nesinaudoti kitų žmonių  klaidomis  ar  nežinojimu;  išklausyti  ir  pateikti  tokią  informaciją,  kuri  padėtų  asmeniui priimti tinkamiausią sprendimą;
110.5.  atsakomybės  principas:  asmeniškai  atsakyti  už  savo  sprendimus;  administracijos vadovo  reikalavimu  atsiskaityti už savo  veiklą; atsakyti  už naudojamos informacijos,  dokumentų tinkamą naudojimą ir konfidencialumą, pripažinti savo klaidas ir jas taisyti;
110.6. Progimnazijoje   nepriimtina, kai  išviešinama  ar   viešai  aptarinėjama   konfidenciali, privataus  pobūdžio informacija apie  kolegas ar pavaldinius (darbo užmokestis, karjeros ketinimai,

asmeninis  gyvenimas ir  pan.); kai skelbiama informacija, kuri darbuotojui patikima darbo metu, ji atskleidžiama ir perduodama asmenims, neįgaliotiems tos informacijos sužinoti;
110.7.   požiūrių,   nuomonių   skirtumai,   nesutarimai   dėl   jų   su   kolegomis   sprendžiami tarpusavyje konstruktyviai ir geranoriškai;
110.8.   Progimnazijoje   vengiama  bet   kokių  viešų   komentarų  apie  dalykus,  kurie  yra  ne darbuotojo kompetencijos lygio;
110.9.   Progimnazijos bendruomenės   nariai   savo   elgesiu   reprezentuoja   Progimnaziją,   todėl bendraudami  socialiniuose  tinkluose  ar  su  visuomenės  informavimo  priemonėmis  privalo  būti lojalūs Progimnazijai ir susilaikyti nuo asmeninės nuomonės išsakymo apie Progimnazijos veiklą, saugoti Progimnazijos duomenų konfidencialumą. Valstybinių institucijų pareigūnams bei   žurnalistams informacija, susijusi su Progimnazijos veikla, teikiama tik su Progimnazijos administracijos žinia;
110.10. darbuotojai privalo laikytis bendrųjų asmens higienos ir estetikos reikalavimų;
110.11.  darbuotojai  turi  būti  tvarkingos  išvaizdos,  jų  apranga  –  tvarkinga,  neiššaukianti, švari, etiška, neprovokuojanti (gilios iškirptės, permatomi ar itin atviri, aptempti rūbai ir pan.).

III SKIRSNIS SUSITARIMAI DARBO KLAUSIMAIS

111. Progimnazijos veiklos organizavimas:
111.1.  Progimnazijos   uždavinius,   funkcijas,   teises   ir   darbo   organizavimą  reglamentuoja Progimnazijos  nuostatai,  Strateginis  planas,  mokslo  metų  ugdymo  planas  ir  metų  veiklos  planas, kuriuos  rengia  direktoriaus  įsakymu patvirtintos darbo  grupės, o jo įgyvendinimą koordinuoja bei priežiūrą vykdo direktoriaus pavaduotojai bei ugdymo skyrių vedėjai;
111.2. Progimnazijos pedagogai  ir  kiti  darbuotojai  savo  darbą  organizuoja  vadovaudamiesi direktoriaus patvirtintais Progimnazijos darbą reglamentuojančių tvarkų aprašais, šiomis Taisyklėmis, darbuotojų pareigybių aprašymais;
111.3. Progimnazijos direktorius už savo ir Progimnazijos veiklą atsiskaito Lietuvos Respublikos švietimo įstaigų vadovų darbą reglamentuojančių teisės aktų nustatyta tvarka;
111.4.  mokslo  metų  pabaigoje Progimnazijos direktorius,  jo pavaduotojas ugdymui  su kuruojamais mokytojais, švietimo pagalbos specialistais aptaria ir įvertina mokytojų veiklą;
111.5. ugdymo organizavimo tvarka numatoma Progimnazijos mokslo metų ugdymo plane;
111.6.  Progimnazijos  direktoriaus  įsakymu  skiriami  mokytojai, švietimo pagalbos specialistai  privalo  dalyvauti  priėmimo į Progimnaziją  vykdyme  ir  vertinime,  pradinio ir pagrindinio pirmosios dalies  ugdymo  pasiekimų  patikrinimuose,  su  mokytojais suderinus – brandos egzaminų vykdymo ir vertinimo komisijų darbe;
111.7. Visi mokytojai, švietimo pagalbos specialistai privalo laikytis raštvedybos reikalavimų ir iš mokinių reikalauti rašto kultūros;
111.8. Renginių organizavimas:
111.8.1.  klasės  ar  Progimnazijos  renginį  organizuojantys  mokytojai  gali  naudotis  reikiamu inventoriumi,  IKT  priemonėmis.  Po  renginio  palieka  patalpą  tvarkingą, grąžina  inventorių į  jam skirtą  vietą,  pasirūpina,  kad  patalpa  būtų  užrakinta,  išjungiami  visi  elektros  prietaisai,  uždaromi langai;
111.8.2.    jeigu    renginio   metu    sugenda    ar   yra    sugadinamas    inventorius,    apie   tai informuojamas direktoriaus pavaduotojas aplinkai;
111.8.3. Progimnazijos renginiai organizuojami ne vėliau kaip iki 20.00 val. Jei organizuojamas renginys, kurio trukmė ilgesnė (pvz., „Naktis progimnazijoje“ ar kt.), apie renginį informuojami dalyvių tėvai (globėjai), gaunamas jų raštiškas sutikimas, užtikrinama mokinių sauga;
111.9.  prasidėjus  mokslo  metams,  per  pirmąją  dėstomo  dalyko  pamoką  visi  mokytojai privalo supažindinti mokinius su dalyko reikalavimais, dalyko programa, vertinimo sistema, klasių vadovai  pirmąją  mokslo  metų  savaitę  –  su  mokinio  elgesio  taisyklėmis,  išvykų  organizavimo tvarka;

111.10. darbuotojai, iš anksto žinantys, kad negalės būti darbe ar atvykti į darbą visą ar dalį darbo   dienos  dėl  kitų,   nesusijusių  su   darbo  funkcijų  vykdymu,  priežasčių,  privalo  įforminti nebuvimą darbe DK nustatyta tvarka;
111.11.   darbuotojai,   negalintys  laiku  atvykti  arba  visai  negalintys  atvykti  į  darbą  dėl priežasčių,  kurių  nebuvo  galima  numatyti  iš  anksto,  apie  tai  nedelsdami  turi  informuoti  budintį vadovą ir nurodyti vėlavimo ar neatvykimo priežastis ir vėlavimo ar neatvykimo trukmę;
111.12. nesant  budinčio  vadovo arba negalint budinčiam vadovui  pranešti  dėl objektyvių priežasčių, pranešama raštinės darbuotojams;
111.13.  pranešimas  apie  neatvykimą  neatima  iš  direktoriaus  teisės,  atsižvelgiant  į  įvykio aplinkybes,  inicijuoti  drausminės  atsakomybės  taikymą darbuotojui,  pažeidusiam nustatytą darbo laiko Progimnazijoje režimą.

IV SKIRSNIS DARBO KRŪVIS

112. Mokytojai apie kitais mokslo metais jiems numatomą darbo laiko normą informuojami iki prasidedant jų kasmetinėms vasaros atostogoms.
113.  Mokytojų  kontaktinės valandos aptariamos metodinėje grupėje ir numatomos rengiant Progimnazijos  ugdymo  plano  projektą.  Progimnazijos  direktorius  atsižvelgia  į  argumentuotus  pačių dalyko  mokytojų  pasiūlymus  ir  pageidavimus.  Skirstant  kontaktines  valandas,  atsižvelgiama  į mokytojo  kompetenciją, pedagoginę  patirtį, mokinių pasiekimų patikrinimų rezultatus, mokytojo įgytą kvalifikacinę kategoriją.
114.  Mokytojų  darbo  krūvis  gali  keistis  dėl  objektyvių  priežasčių  (sumažėjus  mokinių skaičiui  klasėje  ir  dėl  to  nedalijant  klasės  į  grupes  tam  tikrų  dalykų  pamokose,  mokiniams nebesirenkant  pasirenkamųjų  dalykų, neformaliojo  vaikų švietimo  užsiėmimų, pasikeitus  ugdymo planui ir pan.).
115. Mažėjant dalyko pamokų skaičiui:
115.1.   pirmiausiai   sudaroma   galimybė   pasirinkti   mokomojo   dalyko   pamokų   skaičių mokytojui, kuris dirba tik Progimnazijoje;
115.2. atsižvelgiama į darbuotojo darbo stažą Progimnazijoje, kvalifikacinę kategoriją.
116. Mokytojo darbo krūvį sudaro:
116.1.   kontaktinės   valandos  (tiesioginiam  darbui  su  mokiniais)  –  valandos,  skiriamos Progimnazijos  ugdymo  planui  įgyvendinti:  privalomos  bendrojo  ugdymo  srities/dalyko  pamokos, pamokos  skirtos tenkinti mokinio ugdymo(-si) poreikius ir teikti mokymosi pagalbą, neformaliojo švietimo valandos;
116.2.  valandos, skirtos  funkcijoms, susijusioms su  kontaktine veikla, vykdyti – valandos, skirtos  pasiruošti pamokoms,  vertinti mokinių  pasiekimus  ir  informuoti,  profesiniam tobulėjimui: planuoti  pamokas  ir  rengti  mokomąją  medžiagą,  užduotis,  tikrinti  mokinių individualius  darbus, atlikti individualios mokinio pažangos analizę, informuoti apie mokinių pasiekimus. Procentai  už veiklos sudėtingumą numatyti  darbo apmokėjimo tvarkoje ; 
116.3.   valandos,  skirtos   funkcijoms,  susijusioms  su   veikla  Progimnazijos  bendruomenei, vykdyti  –  valandos,  skirtos  kitai  ugdomajai  veiklai  su  mokiniais,  pedagoginiais  darbuotojais, mokinio  atstovais,  Progimnazijos  partneriais; atlikti  kitus  Progimnazijoje sutartus darbus, kurie nėra apibrėžiami kaip kontaktinė veikla. Dėl šių darbų/veiklų sąrašo, skiriamų valandų konsultuojamasi Metodinėje taryboje, Darbo taryboje ir susitariama (1 priedas);
116.4. mokytojų darbo krūvio sandara priklauso nuo:
116.4.1. Progimnazijos ugdymo plane numatytų dalykui mokyti skirtų valandų skaičiaus;
116.4.2. mokinių skaičiaus grupėje ar klasėje;
116.4.3.  valandų,  skirtų  mokinių  ugdymo  (si)  poreikiams  tenkinti  ir  mokymosi  pagalbai teikti (dalykų modulių, papildomų pamokų, konsultacijų, neformaliojo švietimo veiklų).

117. Valytojoms valomas plotas skiriamas atsižvelgiant į galiojančius plotų normatyvus. Už teisingą valomų plotų paskirstymą atsakingas Progimnazijos direktoriaus pavaduotojas aplinkai.
118.  Su  informacija  apie valomus plotus  valytojai  susipažįsta pasirašytinai  turi  būti viešai paskelbta techninio personalo susirinkime.

V SKIRSNIS
SUSITARIMAI DĖL SAUGIŲ IR SVEIKŲ DARBO SĄLYGŲ

119.  Progimnazijos direktorius  užtikrina  Progimnazijos  darbuotojams  sveikas  ir  saugias  darbo sąlygas,   aprūpina  reikalinga  įranga.  Progimnazijoje  saugus  darbas  organizuojamas  vadovaujantis Lietuvos   Respublikos   darbuotojų   saugos   ir  sveikatos   įstatymu  ir   kitų   norminių  teisės  aktų reikalavimais.
120.   Ugdymo   procesas   vykdomas   vadovaujantis  Lietuvos   higienos  norma   „Mokykla, vykdanti   bendrojo   ugdymo  programas.  Bendrieji  sveikatos   saugos   reikalavimai“,  nustatančia pagrindinius ugdymo proceso organizavimo sveikatos saugos reikalavimus.
121.  Progimnazijos direktorius  pagal  turimas  lėšas  organizuoja  darbo  aplinkos  tyrimus  ir profesinės rizikos vertinimą, įgyvendina darbo aplinkos gerinimo priemones, priešgaisrinės įrangos patikrą ir remontą:
121.1.  mokymo kabinetuose, aktų ir sporto salėse, persirengimo kambariuose, dušuose oro temperatūra turi būti ne žemesnė ir ne aukštesnė, nei nustatyta teisės aktuose;
121.2.  fizinio  ugdymo  pamokos  lauke  gali  būti  organizuojamos  esant  ne  žemesnei  kaip minus  8  °C temperatūrai (mokiniams  vilkint  tinkamą sportinę  aprangą ir  avint  tinkamą avalynę). Oro  užterštumui kietosiomis dalelėmis viršijus teisės aktų leistiną lygį bei esant nepatenkinamoms sąlygoms sporto aikštynuose (esant šlapiai ir (ar) slidžiai aikštelių paviršiaus dangai) fizinio ugdymo pamokos lauke negali vykti.
122.   Progimnazijos  direktorius   sudaro   higienos   reikalavimus   atitinkančias   buitinių   bei sanitarinių patalpų ir įrenginių eksploatavimo sąlygas.
123.  Vadovaujantis  Lietuvos  Respublikos teisės aktais, darbuotojai nemokamai aprūpinami individualiosiomis darbo saugos priemonėmis ir pagal galimybes specialiąja apranga.
124. Darbuotojams leidžiama naudoti tik techniškai tvarkingas darbo priemones.
125.   Darbuotojai   privalo  būti  išmokyti   ir  instruktuoti   saugiai   dirbti  su  konkrečiomis pavojingomis   priemonėmis   ir   cheminėmis   medžiagomis.   Už   tokį   darbuotojų   instruktavimą atsakingas direktoriaus pavaduotojas aplinkai.
126. Darbuotojams yra parengtos ir įsakymu patvirtintos saugos ir sveikatos instrukcijos.
127.   Progimnazijos  direktorius  užtikrina,   kad  darbuotojai,  kuriems  privaloma  pasitikrinti sveikatą,  tikrintųsi  ją  vieną  kartą  per  metus  pagal  sveikatos  tikrinimo  grafiką  (atsižvelgiant  į paskutinio įrašo darbuotojo sveikatos knygelėje datą):
127.1.  profilaktinių  sveikatos  tikrinimų  išlaidos  apmokamos  iš  darbdavio  lėšų,  išskyrus naujai priimamus darbuotojus (pirmą kartą). Privalomas sveikatos patikrinimas atliekamas laisvu nuo pamokų laiku;
127.2.  darbuotojas  asmeniškai  atsakingas  už  tai,  kada  reikia  tikrintis  sveikatą,  baigiantis išduoto leidimo dirbti datai;
127.3.  darbuotojas,  nustatytu laiku nepasitikrinęs sveikatos, nušalinamas nuo darbo, ir jam už tą laiką, kol pasitikrins sveikatą, darbo užmokestis nemokamas.
128.  Su  visais darbuotojų saugos  ir  sveikatos norminiais  teisės  aktais darbuotojai turi būti supažindinami   pasirašytinai.   Už   darbuotojų   supažindinimą   su   šiais   dokumentais   atsakingas Progimnazijos direktoriaus pavaduotojas aplinkai.
129.  Potencialiai  pavojingų  įrenginių  nuolatinę  privalomą  priežiūrą  atlieka  direktoriaus pavaduotojas aplinkai.
130. Susidėvėję techninio personalo darbo drabužiai keičiami naujais pagal surašytą aktą, jei užtenka aplinkai išlaikyti skirtų lėšų.

VI SKIRSNIS
DARBDAVIO IR DARBUOTOJŲ ĮSIPAREIGOJIMAI

131. Progimnazijos direktorius ar jo įgaliotas direktoriaus pavaduotojas įsipareigoja:
131.1.  tinkamai organizuoti darbuotojų darbą (aprūpinti darbo vieta ir darbo priemonėmis), laikytis  darbo   įstatymų,  reglamentuojančių  darbuotojų  saugą  ir  sveikatą,  bei  kitų  teisės  aktų reikalavimų ir Progimnazijos nuostatų;
131.2.   inicijuoti   darbo   tarybos  (toliau  –   DT)   steigimą   DK   nustatyta  tvarka,  skatinti Progimnazijos  direktoriaus  ir  DT  bendradarbiavimą,  konsultuotis  su  DT  ir  teikti  jai  DK  nustatytą informaciją;
131.3.  teikti  DT  bent  kartą  per  metus  atnaujinamą  informaciją  apie  darbuotojų,  išskyrus vadovaujančias   pareigas   einančius   darbuotojus,   nuasmenintus   duomenis   apie   vidutinį   darbo užmokestį pagal profesijų grupes ir lytį;
131.4.   informuoti   DT   ir  su   ja  konsultuotis,   priimant  sprendimus   dėl  šių  dokumentų patvirtinimo ar pakeitimo:
131.4.1. dėl šių Taisyklių;
131.4.2. dėl darbo krūvių;
131.4.3 dėl darbo apmokėjimo sistemos;
131.4.4. dėl įtampą darbe mažinančių priemonių, mobingo;
131.4.5. dėl Taisyklių 21 punkte išvardintų dokumentų;
131.5.  apie  visus būsimus paminėtų dokumentų patvirtinimus ar pakeitimus DT informuoti prieš  10  darbo  dienų  iki  planuojamo  jų  patvirtinimo  ir  ne  vėliau  kaip  per  3  darbo  dienas  nuo informacijos  pateikimo,  DT  pareikalavus,  pradėti  konsultacijas,  kurias  privalo  vesti ne  trumpiau kaip penkias darbo dienas nuo pirmos konsultavimo dienos (nebent DT sutinka su kitokiu terminu);
131.6. efektyviai naudoti lėšas, siekti tobulinti darbuotojų skatinimo sistemą.
132. Darbuotojai įsipareigoja:
132.1. dirbti dorai ir sąžiningai, laikytis darbo drausmės, laiku ir tiksliai vykdyti pareigybių aprašymuose nustatytas pareigas ir laikytis šių Taisyklių;
132.2.  laiku  ir  kokybiškai  vykdyti  darbo  užduotis,  nustatytas  pareigybių  aprašymuose  ir kitas Progimnazijos direktoriaus ar tiesioginio vadovo tinkamai suformuluotas užduotis;
132.3.  nuolat  tobulinti  profesines  žinias  ir  patyrimą,  siekiant  išlaikyti  bei  tobulinti  savo kvalifikaciją, įgyti naujų darbo įgūdžių;
132.4.  reaguoti  į  smurtą  ir  patyčias  nepriklausomai nuo  jų turinio  (dėl  lyties, seksualinės orientacijos,   negalės,   religinės   ar   tautinės   priklausomybės,   tautinės   nesantaikos   kurstymo, okupacijos neigimo, išskirtinių bruožų ar kt.) ir formos;
132.5.  priimamų  sprendimų,  turinčių  ar  ateityje  galinčių  turėti įtakos Progimnazijos  veiklai, pagrindiniu kriterijumi laikyti bendrų Progimnazijos tikslų siekimą ir jos gerovę.

VII SKIRSNIS
PAVEDIMAI, JŲ VYKDYMAS IR VYKDYMO KONTROLĖ

133.  Steigėjo  ar  Progimnazijos veiklą  prižiūrinčių  institucijų  pavedimus  vykdo  Progimnazijos direktorius  ar  jo  įpareigotas  pavaduotojas,  kitas  Progimnazijos  darbuotojas  (atsižvelgiant  į  turimas kompetencijas ir kuruojamas sritis).
134.  Progimnazijos  direktorius  užtikrina,  kad  jo  ir  direktoriaus pavaduotojų pavedimai  būtų tinkamai  ir  laiku  įvykdyti.  Progimnazijos  vadovų  pavedimus  vykdyti  perduoda  direktorius  arba  jo pavaduotojas  tiesiogiai.  Pavedimai  turi  būti  įvykdomi  per  10  darbo  dienų,  jeigu  nenurodytas konkretus įvykdymo laikas.
135.  Į  asmenų  prašymus,  pasiūlymus  ir  skundus  bei į  gautus raštus  atsakoma teisės  aktų nustatyta tvarka ir terminais.

136. Užduotys pavedamos atlikti Progimnazijos direktoriaus įsakymais ar rezoliucijomis (toliau – pavedimai) arba Progimnazijos vadovams nurodžius žodžiu. Raštiškų pavedimų vykdymą tiesiogiai kontroliuoja Progimnazijos vadovai.
137.  Progimnazijos  direktorius  duoda  pavedimus  savo  pavaduotojams,  kitiems  Progimnazijos darbuotojams. Direktoriaus pavaduotojai duoda pavedimus pagal Progimnazijos direktoriaus nustatytą jų kompetenciją.
138.  Dokumentus su Progimnazijos vadovų rezoliucijomis raštinės administratorius perduoda (el.  paštu  ar  spausdintu  dokumentu)  vykdytojams  iš  karto,  gavęs  tokį  nurodymą.  Jei  pavedimas duotas keliems vykdytojams, atsakingas už jį vykdytojas (jis pavedime nurodomas pirmas) privalo organizuoti  šio  pavedimo  vykdymą.  Kiti vykdytojai, kaip  ir pirmasis, yra  atsakingi  už pavedimo įvykdymą nustatytu laiku.
139. Jeigu įvykdyti pavedimo per nustatytą terminą negalima dėl objektyvių priežasčių, apie tai turi būti pranešta pavedimą davusiam vadovui.
140.  Vykdytojai,  tik  gavę pavedimus, informuoja Progimnazijos direktorių ar jo pavaduotojus apie numatomą pavedimų įvykdymą (ar galimą nevykdymą, nurodant motyvuotas priežastis).
141. Pavedimo vykdymas kontroliuojamas tol, kol jis įvykdomas. Laikoma, kad pavedimas įvykdytas, jeigu išspręsti visi jame pateikti klausimai arba į juos atsakyta iš esmės.

VII SKYRIUS
DARBUOTOJŲ SKATINIMAS, ATSAKOMYBĖ, SOCIALINĖS GARANTIJOS

I SKIRSNIS DARBUOTOJŲ VERTINIMAS

142.   Progimnazijos   direktoriaus   praėjusių   metų   veikla   vertinama   Lietuvos  Respublikos valstybės ir savivaldybių įstaigų darbuotojų darbo apmokėjimo įstatyme nustatyta tvarka.
143.  Progimnazijos direktoriaus pavaduotojo ugdymui,  pavaduotojo aplinkai, bibliotekos darbuotojų, administratoriaus,  A2  ir   B  lygio  specialistų, kvalifikuotų   C  lygio   darbuotojų  praėjusių   kalendorinių   metų  veikla  vertinama  vadovaujantis Lietuvos   Respublikos  Vyriausybės  ar   jos   įgaliotos  institucijos  patvirtintu   biudžetinių   įstaigų darbuotojų veiklos vertinimo tvarkos aprašu.
144.  Pareiginės algos kintamoji dalis nustatoma kasmet, atlikus kasmetinį darbuotojų vertinimą už praėjusius metus atsižvelgiant į Progimnazijos turimas lėšas, laikantis teisės aktų.
145.  Metines  veiklos  užduotis,  siektinus  rezultatus  ir  jų  vertinimo  rodiklius  Progimnazijos darbuotojams nustato ir kasmetinę veiklą vertina tiesioginis jų vadovas.

II SKIRSNIS DARBUOTOJŲ SKATINIMAS

146.   Progimnazijos   darbuotojai   skatinami   pagyrimu,   padėkos   raštu   asmeninių   švenčių, tarptautinės Mokytojo dienos, Progimnazijos veiklos jubiliejinių sukakčių proga.
147.  Darbuotojai  gali  būti  skatinami  finansinėmis  skatinimo  priemonėmis,  numatytomis
Progimnazijos darbo apmokėjimo apraše. 
148.   Pedagoginiams   darbuotojams   pageidaujant,   už   papildomų   pareigų   ar   užduočių, nenustatytų pareigybės  aprašyme vykdymą, už papildomą darbo krūvį, kai padidėjęs darbų mastas atliekant pareigybės aprašyme nustatytas funkcijas, suteikiamos apmokamos laisvos dienos mokinių atostogų metu arba skiriamos priemokos, jei pakanka lėšų.
149. Nepedagoginiams darbuotojams Progimnazijos direktoriaus įsakymu priemokos skiriamos direktoriaus pavaduotojo ūkiui ir bendriesiems klausimams teikimu, nurodant priemokos mokėjimo pagrindą.
150.  Progimnazijai  turint  lėšų  darbuotojams  gali  būti  skiriama  nuo  1  iki  2  pareiginių  algų dydžio  piniginė  išmoka už  asmeninį išskirtinį  indėlį  įgyvendinant Progimnazijos nustatytus tikslus arba pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus).
151.   Premijos   konkretų   dydį   argumentuotai   siūlo   darbuotoją   kuruojantis   vadovas, Progimnazijos direktorius, siūlymus premijuoti pedagogą gali teikti metodinės grupės pirmininkas.

III SKIRSNIS MATERIALINĖS PAŠALPOS

152. Progimnazija, neviršydama darbo užmokesčio fondo, atsižvelgiant į finansines galimybes, gali  skirti  materialines  pašalpas  esant  rašytiniam  darbuotojo  prašymui  ir  pateikus  atitinkamas aplinkybes patvirtinančius dokumentus:
152.1. dėl tam tikrų aplinkybių tapus itin sunkiai materialinei būklei, išmokama 2 minimalių mėnesinių algų dydžio materialinė pašalpa;
152.2.  mirus  darbuotojo  šeimos  nariui  (sutuoktiniui,  vaikui,  tėvui,  motinai)  arba  mirus darbuotojui,  kuriam  darbas Progimnazijoje  –  pagrindinis,  išmokama iki  2  minimalių mėnesinių algų dydžio materialinė pašalpa.
153.  Dokumentai  materialinei  paramai  gauti  Progimnazijos direktoriaus  vardu  pateikiami  į Progimnazijos raštinę.

IV SKIRSNIS
DARBUOTOJŲ ASMENINIŲ, ŠEIMOS, SOCIALINIŲ POREIKIŲ TENKINIMAS

154. Progimnazijos direktorius privalo imtis priemonių padėti darbuotojui vykdyti jo šeiminius įsipareigojimus.
155.   Visi   DK   nustatytais   atvejais   pateikti   darbuotojų   prašymai,   susiję   su   šeiminių įsipareigojimų vykdymu, turi būti Progimnazijos direktoriaus apsvarstyti ir į juos motyvuotai atsakyta raštu per 5 darbo dienas, jei prašymas netenkinamas ar tenkinamas iš dalies. Tenkinant prašymą, ant jo dedama atitinkama rezoliucija ir apie tai darbuotojas informuojamas žodžiu.
156.   Darbo   dienos   metu   darbuotojo   prašymu   ir   Progimnazijos   direktoriaus   sutikimu suteikiamas nemokamas laisvas laikas darbuotojo asmeniniams poreikiams tenkinti.
157.  Nėščiai  moteriai  (ne  pedagogei),  darbuotojui,  auginančiam  vaiką  iki  14  metų  arba neįgalų  vaiką  iki  18  metų,  taip  pat  tokių  vaikų  globėjui,  neįgaliam  darbuotojui,  darbuotojui, slaugančiam  sergantį  šeimos  narį  ir  pristačiusiam medicinos išvadą, gali  būti sudaromos  sąlygos dirbti  ne  visą  darbo  dieną  (savaitę)  suderintu  grafiku Lietuvos  Respublikos  teisės aktų  nustatyta tvarka.  Jei  toks  asmuo  yra  mokytojas, švietimo pagalbos specialistas  raštišku  darbuotojo  prašymu jam  gali  būti tarifikuojamas mažesnis  darbo  krūvis  (t.  y.  skiriama  mažiau  kontaktinių  valandų)  ar,  žinant mokytojo, švietimo pagalbos specialist situaciją prieš rengiant pamokų tvarkaraštį, jam numatoma viena – dvi nepamokinės dienos.
158.   Kai   dėl   įvairių   priežasčių   Progimnazijoje   nevyksta   ugdymo   procesas   (epidemija, ekstremali  situacija  ir  pan.),  mokytojai  suplanuotus  darbus  gali  atlikti  ne  Progimnazijos  patalpose, suderinę tai su Progimnazijos vadovu.
159. Visiems darbuotojams sudaromos galimybės pavalgyti Progimnazijos valgykloje.

V SKIRSNIS
DARBO PAREIGŲ PAŽEIDIMAS

160. Progimnazijos direktoriaus teisę nutraukti darbo sutartį be įspėjimo apibrėžia DK 58 str.
161. Priežastis nutraukti darbo sutartį gali būti du per paskutinius dvylika mėnesių pakartoti tapatūs  (vienodi) darbo  drausmės pažeidimai arba vienas dėl darbuotojo kaltės padarytas šiurkštus darbo pareigų, kurias nustato darbo teisės normos ar darbo sutartis, pažeidimas.
162.  Šiurkštus  darbo pareigų pažeidimas suprantamas taip, kaip jis apibrėžtas DK 58 str. ir šiurkščių  darbo  pareigų  pažeidimų  sąrašas  nėra  baigtinis,  gali  būti  kiti  Taisyklėse  nenumatyti pažeidimai,   kuriais   šiurkščiai   pažeidžiamos  darbuotojo  pareigos.   Progimnazijos direktorius turi galimybę  savo  lokaliais  teisės  aktais apsibrėžti  papildomus šiurkščius darbo  pareigų pažeidimus, reikšmingus   bei   būdingus   Progimnazijai. Tokiu atveju privaloma laikytis adekvatumo bei proporcingumo reikalavimų.

163. Šiurkštus darbo pareigų pažeidimas:
163.1. neatvykimas į darbą visą darbo dieną ar pamainą be pateisinamos priežasties;
163.2. alkoholio ar psichotropinių medžiagų vartojimas darbo ar nedarbo metu, pasirodymas neblaiviam ar apsvaigusiam nuo psichotropinių medžiagų Progimnazijoje ir jos teritorijoje;
163.3. atsisakymas pasitikrinti blaivumą prilyginamas apsvaigimui;
163.4. atsisakymas tikrintis sveikatą, kai toks patikrinimas privalomas pagal darbo normas;
163.5. seksualinis priekabiavimas ar dėl lyties, diskriminacinio pobūdžio veiksmai ar garbės ir   orumo   pažeidimas  kolegų,  mokinių   ar   trečiųjų  asmenų  atžvilgiu   darbo   ir  nedarbo  metu Progimnazijoje;
163.6. konfidencialios informacijos paviešinimas, padaręs darbdaviui žalos;
163.7. tyčia padaryta ar bandyta padaryti turtinė žala darbdaviui.
164.  Pagrindas pradėti procedūrą dėl darbuotojo elgesio, esant jo kaltei, įvertinimo yra tam tikrų  duomenų  apie  darbo  pareigų  pažeidimą  gavimas.  Tokia  informacija  gaunama  kolegoms teikiant  raštus,  vadovui  surašius  tarnybinį  pranešimą,  gavus  kitų  asmenų  nusiskundimus  raštu, peržiūrėjus patalpose esančių vaizdo kamerų įrašus ar turint bet kokių kitų duomenų apie padarytus darbo pareigų pažeidimus.
165. Progimnazijos direktorius, gavęs informacijos apie galimą darbo pareigų nevykdymą, turi:
165.1. surinkti  įrodymus,  susijusius  su  pažeidimu.  Tai  gali  būti  bet  kokie  dokumentai, darbuotojų ir kitų asmenų paaiškinimai, elektroninė, vaizdo informacija, nuotraukos ir pan.;
165.2. kreiptis  į darbuotoją, raštu nurodant, kokiais konkrečiais pažeidimais jis kaltinamas, ir paprašyti pateikti jo paaiškinimus;
165.3. ne  vėliau  kaip  per  mėnesį  nuo  pažeidimo  paaiškėjimo,  bet  ne  vėliau  kaip  per  6 mėnesius  nuo  pažeidimo  padarymo  priimti  sprendimą, ko  Progimnazijos  direktorius  ketina  imtis: nutraukti darbo sutartį, jeigu darbuotojas per paskutinius 12 mėnesių yra padaręs kitą tokį patį pažeidimą ir jau  buvo įspėtas,kad už tai gali būti nutraukta  darbo sutartis arba nutraukti  darbo sutartį, jeigu padarytas pažeidimas įvertinamas kaip šiurkštus.
165.4.  Konstatuoti,  kad  darbuotojas  iš  tiesų  pažeidė  darbo  pareigas,  galima,  jeigu  yra pakankamai duomenų, jog darbuotojas dėl savo kalto veikimo ar neveikimo padarė pareigų, kurias nustato darbo teisės normos ar darbo sutartis, pažeidimą.
166.   Darbuotojui  padarius   darbo   pareigų  pažeidimą,   kuris   nepriskirtas  prie   šiurkščių pažeidimų (pvz.  vėlavimas, rūkymas neleistinoje  vietoje, nepagarbus elgesys su kitais asmenimis, šių  Taisyklių  nesilaikymas  ir  pan.),  jis  apie  pažeidimo  padarymo  faktą  turėtų  būti  informuotas Progimnazijos direktoriaus  pasirinkta  forma   –   įspėjimu  –   kartu   nurodant  atleidimo  už  ateityje pakartotiną pažeidimą pasekmę.
167.   Progimnazijos  direktorius,  gavęs   oficialią  informaciją,   kad  Progimnazijos  darbuotojas įtariamas padaręs darbo  pareigų pažeidimą,  ne vėliau kaip  per 3  darbo dienas pats (jei pažeidimą padarė  tiesiogiai direktoriui  pavaldus darbuotojas) pradeda tirti ar įpareigoja pažeidimą padariusio darbuotojo darbą kuruojantį administracijos atstovą pradėti tirti drausminį pažeidimą.
168.  Pažeidimą tiriantis  Progimnazijos direktorius (ar jo pavaduotojas) surašo pranešimą apie padarytą  pažeidimą   ir  šiuo   pranešimu  pasirašytinai   informuoja  darbuotoją,  įtariamą  padarius pažeidimą,  kad pradėtas  tyrimas  ir nurodo  konkretų  terminą,  per kurį darbuotojas privalo pateikti Progimnazijos direktoriui  rašytinį paaiškinimą. Jeigu  darbuotojas pranešime nepasirašo, kad  šį pranešimą gavo, surašomas, iš trijų asmenų, aktas.
169.  Jei  per  nustatytą  terminą  be  svarbių  priežasčių  darbuotojas  nepateikia  paaiškinimo, surašomas aktas, nuobaudą galima skirti ir be paaiškinimo.
170.    Progimnazijos    direktorius,    tirdamas    darbo    pareigų    pažeidimą,    griežtai   laikosi konfidencialumo. Kol darbo pareigų pažeidimas nėra nustatytas, darbuotojas negali būti įvardijamas pažeidėju, ir jo geras vardas turi būti saugomas.

171.  Esant  pagrindui  manyti,  kad  darbuotojas  padarė  šiurkštų  darbo  pareigų  pažeidimą, sudaroma komisija.
172.  Tyrimas  privalo  būti  įvykdytas  per  įmanomai  trumpiausią laiką. Visi  susitikimai (su liudytojais,  su galimu pažeidėju ir t. t.) turėtų būti protokoluojami. Progimnazijos direktorius suteikia galimybę darbuotojui į susitikimus su Progimnazijos direktoriumi atvykti su darbuotojų atstovu.
173.  Ištyrus  darbo  pareigų  pažeidimą,  tyręs  asmuo  ar komisija  raštu pateikia  Progimnazijos direktoriui  motyvuotą  išvadą  apie  tyrimo  rezultatus.  Progimnazijos direktorius,  atsižvelgdamas  į pateiktą išvadą, priima sprendimą pripažinti, kad darbuotojas padarė darbo pareigų pažeidimą arba jo nepadarė.
174. Su įsakymu apie darbo pareigų pažeidimo pasekmėmis darbuotojas supažindinamas ne vėliau kaip kitą darbo dieną.
175.  Darbo sutartis  dėl darbo pareigų pažeidimo nutraukiama per mėnesį nuo paaiškėjimo, bet ne vėliau kaip per 6 mėnesius nuo pažeidimo padarymo. Šių terminų nepratęsia darbuotojo liga ar atostogos.

VI SKIRSNIS MATERIALINĖ ATSAKOMYBĖ

176.  Siekant  racionalios  ir  atsakingos  turto  apskaitos  Progimnazijoje,  atsakomybė  už  turtą paskirstoma taip:
176.1.  direktoriaus  pavaduotojas  ūkiui  yra  atsakingas  už visą  ilgalaikį  materialųjį turtą (išskyrus bibliotekos fondą), kuris jam perduotas, jo priėmimą, pirkimą, gabenimą, saugojimą, ir už priemones, kurios jam perduotos naudotis darbo reikalais;
176.2.  bibliotekininkės  yra  atsakingos  už  bibliotekos  fondą  bei įrangą, kuri jam perduota, jo priėmimą, saugojimą, ir už priemones, kurios jam perduotos naudotis darbo reikalais;
176.3.   administratorius   atsakingas  už  priemones,  jam  perduotas  naudotis  darbe,  ir  už raštinėje esančius Progimnazijos dokumentus;
176.4. visi Progimnazijos darbuotojai privalo saugoti jiems perduotą turtą. Turtą naudotis darbe išduoda  materialiai  atsakingas  asmuo.  Pastebėję  turto  sugadinimą,  gedimą,  vagystę,  darbuotojai nedelsiant privalo pranešti direktoriaus pavaduotojui ūkiui.
177. Žala atlyginama besąlygiškai, kai ji padaryta:
177.1. tyčia (kai galima įrodyti, kad darbuotojas suvokė, kad daro neteisėtus veiksmus);
177.2. darbuotojo veika, turinčia nusikaltimo požymių;
177.3. neblaivaus ar apsvaigusio nuo psichotropinių medžiagų darbuotojo;
177.4. pažeidus pareigą (įsipareigojimą) saugoti konfidencialią informaciją.
178.  Darbuotojo  atsakomybė  visais atvejais  ribota –  iki 3  darbuotojo  vidutinių  mėnesinių darbo  užmokesčių,  jei  žala  padaryta  dėl  neatsargumo  arba  iki  6  darbuotojo  vidutinių  mėnesinių darbo  užmokesčių,  jei  žala  padaryta  dėl  didelio  neatsargumo,  t.y.  tuomet,  kai  asmuo  nesilaiko paprasčiausių kiekvienam asmeniui suvokiamų atsargumo taisyklių (jas tiesiog ignoruoja).
179.  Darbuotojas privalo  atlyginti visą  padarytą  žalą, jei tokia  žala būtų padaryta tyčia, ar neblaivaus darbuotojo, taip pat tais atvejais, kai žala padaryta nusikaltimu.
180.   Progimnazijoje   privaloma   tinkamai  ir   atidžiai   tvarkyti  darbuotojams  patikėto  turto apskaitą,  fiksuoti  turto  perdavimą  tarp  darbuotojų, esant poreikiui  turėti objektyvių  įrodymų  apie tam tikro turto perdavimą darbuotojui, turint galimybę prisiteisti padarytą žalą.

VII SKIRSNIS
DARBUOTOJŲ ATLEIDIMAS IŠ DARBO NESANT DARBUOTOJO KALTĖS

181.  Kai  darbuotojus  numatoma  atleisti  iš  darbo  dėl  to,  kad  jų  atliekama darbo funkcija tampa pertekline dėl darbo organizavimo pakeitimų ar kitų priežasčių, susijusių su darbdavio veikla (ekonominių  priežasčių, dėl   Progimnazijos struktūrinių   pertvarkymų, dėl  mokinių skaičiaus  mažėjimo),  Progimnazijos direktorius  ar  jo  įgaliotas  asmuo  dėl  atleidžiamų  darbuotojų  atrankos kriterijų turi surengti konsultacijas su Progimnazijos DT.
 (

182.  Darbdavio  sudarytoje  atrankos ir  pasiūlymų dėl  darbuotojų atleidimo  komisijoje  turi būti bent vienas DT narys.
183.   Mažinant   darbuotojų   skaičių,   atsižvelgus   į   darbuotojo   kvalifikaciją,   laisvos   ar atsiradusios  naujos  darbo  vietos  (bet  nebūtinai  pagal  turimą  specialybę)  pirmiausia   pasiūlomos atleidžiamiems  darbuotojams.  Darbo  sutartis  gali  būti  nutraukta  tik  tada,  kai  laikotarpiu  nuo įspėjimo apie  darbo sutarties nutraukimą  iki  penkių darbo dienų iki įspėjimo laikotarpio pabaigos Progimnazijoje nėra laisvos darbo vietos, į kurią darbuotojas galėtų būti perkeltas su jo sutikimu.
184.   Darbo  sąlygos   ir  pareigybės   aprašymas,  suderinus  su  Progimnazijos DT,  gali  būti keičiamas dėl ekonominių, technologinių priežasčių ar struktūrinių pertvarkymų.
185. Progimnazijos direktorius apie visus numatomus Progimnazijos struktūros pakeitimus ir kitas esmines pertvarkas viešai praneša Progimnazijos bendruomenei ir informuoja Progimnazijos DT prieš du mėnesius   iki   numatomos   pertvarkos   (jei   dėl   tam   tikrų   aplinkybių   klausimas   neturi   būti sprendžiamas neatidėliotinai).
186.  Vykstant reorganizacijai ir dėl to mažinant darbuotojų skaičių, pirmumo teisę pasilikti dirbti turi asmenys DK numatytais atvejais, taip pat papildomai:
186.1. asmenys, kurių šeimose nėra kitų savarankišką uždarbį gaunančių narių;
186.2. esant  lygioms  sąlygoms,  aukštesnės  kvalifikacijos  darbuotojams,  paskutiniuosius dvejus kalendorinius metus neturėjusiems drausminių pažeidimų;
186.3. sprendžiant,   kuris   darbuotojas   pirmumo   teise   turi   pasilikti   dirbti,   prioritetas suteikiamas aukščiau esančiam punktui.
187. Darbuotojo darbo rezultatai gali būti priežastis nutraukti darbo sutartį, jeigu darbuotojui raštu buvo nurodyti jo darbo trūkumai ir nepasiekti asmeniniai rezultatai. Būtina sąlyga – nurodant trūkumus buvo bendrai sudarytas rezultatų gerinimo planas, apimantis laikotarpį, ne trumpesnį negu du mėnesiai, bet šio plano vykdymo rezultatai yra nepatenkinami.

VIII SKYRIUS
PROGIMNAZIJOS DOKUMENTŲ RENGIMAS. VISUOMENĖS INFORMAVIMAS

I SKIRSNIS 
DOKUMENTŲ PROJEKTŲ RENGIMAS

188. Dokumentų projektų derinimas ir pasiūlymų teikimas:
188.1.  Progimnazijos direktorius,  atsižvelgdamas  į  savivaldos  institucijų,  direkcijos tarybos, metodinės tarybos ar atskirų asmenų, inicijuotą Progimnazijos veiklos kokybiškam vykdymui svarbių dokumentų  rengimo  poreikį,  sudaro  darbo  grupes  dokumentų  projektams rengti. Darbo  grupėms gali vadovauti Progimnazijos direktorius, jo pavaduotojas ar kitas direktoriaus įsakymu skirtas asmuo;
188.2. dokumentų projektai, atsižvelgiant į jų turinį ir svarbą Progimnazijos veiklai, atitinkamai teikiami  svarstyti Progimnazijos direkcijai,  metodinei tarybai,  mokytojų tarybai,  Progimnazijos tarybai, mokinių tarybai;
188.3.  rengiami  dokumentų  projektai  turi  atitikti  dokumentų  rengimo  ir  įforminimo  bei raštvedybos taisykles;
188.4. dokumentų projektai ir priedai, atsižvelgiant į jų turinį, svarbą, DK nuostatas gali būti derinami  su  Progimnazijos DT,  su  kitais  darbuotojais,  su  kuriais  pagal  kompetenciją  dokumentų projektai yra susiję;
188.5. suderinti dokumentų projektai, juos vizavus ir patvirtinus Progimnazijos direktoriui, gali būti Progimnazijos interneto svetainėje;
188.6.  dokumentai  ir  informacija  Progimnazijos darbuotojams  gali  būti  perduodami  per  e. dienyną, elektroniniu paštu.
189. Dokumentų projektų, direktoriaus įsakymų skelbimas:

189.1. direktoriaus  pavaduotojai, bibliotekininkės, administratorius, vykdydami Progimnazijos direktoriaus pavedimus, rengia jo įsakymų projektus (toliau – įsakymų projektai);
189.2. įsakymo   projektas   pasirašomas   rengėjo.   Dokumento   rengėjas   pasirašydamas patvirtina, kad už įsakymo projektą atsako pagal savo kompetenciją;
189.3. įsakymo projekto originalas teikiamas Progimnazijos direktoriui pasirašyti.
190. Dokumentų pasirašymas:
190.1.  Progimnazijos  direktorius  pasirašo  įsakymus,  buhalterinės  apskaitos  ir atskaitomybės dokumentus, kur būtinas įstaigos vadovo parašas; pagal savo kompetenciją – siunčiamuosius raštus, kai atsakoma į kitų institucijų vadovų ar jų įgaliotų asmenų pasirašytus raštus bei kitoms valstybės ir  savivaldybės institucijoms ar  įstaigoms  siunčiamuosius raštus, susijusius  su Progimnazijos veikla; kitus reikalingus pasirašyti dokumentus;
190.2.   kai   nėra  Progimnazijos direktoriaus,   šiuos  dokumentus  pasirašo   direktorių   pagal priskirtas pareigines funkcijas vaduojantis  direktoriaus pavaduotojas;  kai nėra minėto direktoriaus pavaduotojo,  dokumentus  pasirašo  kitas  Progimnazijos darbuotojas,  paskirtas pavaduoti Progimnazijos direktorių;
190.3. Progimnazijos  direktoriaus  pavaduotojai  pagal savo  kompetenciją turi  teisę pasirašyti parengtus atsakymus į asmenų prašymus, pareiškimus. Apie tai informuoja direktorių.
191.  Progimnazijos  direktorius  turi  teisę  leisti  įsakymus,  susijusius  su  Progimnazijos veikla, sudaryti Progimnazijai svarbias sutartis su kitomis institucijomis, juridiniais ir privačiais asmenimis.
192. Sutarčių rengimas ir pasirašymas:
192.1.   Progimnazijos  vardu   sudaromų   sutarčių  projektus   rengia  Progimnazijos   direktorius, direktoriaus pavaduotojai ar kiti darbuotojai, priklausomai nuo sutarties objekto ir kompetencijos;
192.2. sutarties projektas, prieš teikiant pasirašyti Progimnazijos direktoriui pagal kompetenciją ir įgaliojimus, jau turi būti pasirašytas kitos šalies;
192.3. jei sutartį pasirašo direktoriaus pavaduotojas, sutarties projektą vizuoja ir Progimnazijos direktorius;
192.4.  vienas  pasirašytos  sutarties  originalo  egzempliorius  perduodamas  raštinei,  kur  jos susegamos,  saugomos,  registruojamos;  kopija  –  Progimnazijos  direktoriaus  pavaduotojui  ūkiui. Antrasis sutarties originalas perduodamas kitai šaliai;
192.5.  sutarties  projekto  rengėjas  yra  atsakingas  už  sutarties  vykdymo  kontrolę  ir  turi pateikti informaciją sutartį pasirašiusiam Progimnazijos direktoriui arba jo pavaduotojui.

II SKIRSNIS
PROGIMNAZIJOS DOKUMENTŲ RENGIMAS, TVARKYMAS, APSKAITA IR ARCHYVO TVARKYMAS

193.   Už  Progimnazijos  raštvedybos  organizavimą  ir   kontrolę  yra  atsakingas  Progimnazijos raštinės   vedėjas   (arba   jo   nesant   –   sekretorius),   kuris   raštvedybą   tvarko   vadovaudamasis galiojančiais  Lietuvos  archyvų  departamento  prie  Lietuvos  Respublikos  Vyriausybės  ir  Vidaus reikalų ministerijos teisės aktais, reglamentuojančiais raštvedybą bei archyvų darbą.
194.  Darbą  su  dokumentais  organizuoja  ir  kontroliuoja  Progimnazijos  raštinės  vedėjas.  Jo nurodymai dėl raštvedybos privalomi visiems Progimnazijos darbuotojams.
196. Už Progimnazijoje veikiančių komisijų, tarybų dokumentų rengimą, tvarkymą, saugojimą bei juose nurodytų užduočių vykdymo kontrolę atsakingi jų pirmininkai. Už Progimnazijos  tarybos, mokytojų tarybos dokumentų saugojimą atsakingas raštinės administratorius.
196. Gauti dokumentai skirstomi į registruotinus ir neregistruotinus.
197.  Progimnazijos  vadovams  adresuotą  korespondenciją,  gaunamą  paštu,  per  kurjerį,  arba elektroninio pašto adresu raštinės sekretorius registruoja žurnale arba kompiuteryje;
198.  Raštinėje  registruojama  gaunama  korespondencija,  siunčiami  dokumentai,  įsakymai Progimnazijos  veiklos   klausimais,   komandiruočių   įsakymai,   informaciniai   vidaus   dokumentai (protokolai,   aktai,   pažymos,   tarnybiniai   pranešimai   ir   kt.);   įsakymai   personalo   klausimais (darbuotojų   priėmimo,   atleidimo,   perkėlimo   į   kitas   pareigas,   atostogų  suteikimo   ir  kiti)   ir darbuotojų prašymai (dėl atostogų, kvalifikacijos kėlimo, materialinės pašalpos skyrimo ir pan.) ar kiti dokumentai (pranešimai, sutikimai, konkursų dokumentai, darbo sutartys, pažymėjimai ir kt.).
199.   Gautus   ir   užregistruotus   dokumentus   raštinės   sekretorius   pateikia   Progimnazijos direktoriui,    kuris,    susipažinęs   su   dokumentais,   rašo   rezoliucijas   paskirdamas   vykdytojus. Rezoliucijoje  trumpai  išdėstoma, kas  ir kaip  turi  spręsti  dokumente keliamus klausimus, gali būti nurodomas užduoties įvykdymo terminas.
200. Dokumentai su rezoliucijomis grąžinami juos registruojančiam raštinės sekretoriui ir iš karto perduodami užduočių vykdytojams. Vykdytojai privalo informuoti Progimnazijos direktorių ar jo įgaliotą asmenį apie numatomą pavedimų vykdymą, terminus.
201.   Jei  dokumentą turi vykdyti keli vykdytojai, visiems dokumentas perduodamas elektroniniu būdu. Pirmasis vykdytojas organizuoja pavedimo vykdymą ir užtikrina, kad atsakymas būtų parengtas nustatytų laiku.
202.   Progimnazijos  darbuotojai, tiesiogiai gavę kitų institucijų dokumentus, adresuotus
Progimnazijos vadovams, privalo juos nedelsdami perduoti raštinės sekretoriui užregistruoti.
203.  Jeigu  siunčiamas  atsakymas  į  gautą  raštą,  turi  būti  nurodyti  rašto,  į  kurį  atsakoma, rekvizitai. Tikslius siunčiamojo dokumento adresato rekvizitus nurodo dokumento rengėjas.
204.  Raštinės  sekretorius  tikrina,  ar  rengiami  dokumentai  (siunčiami  raštai,  darbuotojų prašymai,  įsakymų  projektai)  tinkamai  įforminti. Ne pagal raštvedybos reikalavimus parengti dokumentai grąžinami rengėjams.
205. Visus dokumentus, pasirašytus Progimnazijos direktoriaus, taip pat direktoriaus įsakymus bei   įsakymais   patvirtintus   kitus   dokumentus   registruoja,   daugina   ir   išsiunčia   tik   raštinės administratorius.  Be  direktoriaus  ar  jį  vaduojančio  asmens  leidimo  negali  būti  kopijuojami  ir skelbiami jokie Progimnazijos vidaus dokumentai.
206.  Pasirašyti Progimnazijos  direktoriaus įsakymai  bei įsakymais  patvirtinti kiti dokumentai registruojami  jų  pasirašymo  dieną  ir  siunčiami  Progimnazijos  darbuotojams  el.  paštu  arba  per  el. dienyną; išsiunčiami įstaigoms, įmonėms bei kitiems adresatams, nurodytiems dokumento rengėjo. Šių dokumentų originalai saugomi Progimnazijos raštinėje ir duodami susipažinti tik vietoje.
207. Neregistruojami  gauti  pranešimai,  kvietimai  į  pasitarimus,  reklaminiai  skelbimai, konferencijų ir kitos programos, periodiniai leidiniai, bendra, internetinėje erdvėje laisvai prieinama aukštesnių institucijų informacija, asmeninio pobūdžio korespondencija ir kt.
208.  Įslaptinti  dokumentai  su  žymomis  „Slaptai",  „Konfidencialiai",  „Riboto  naudojimo" priimami,   registruojami,   tvarkomi   ir   saugomi   laikantis   įslaptintų   dokumentų   raštvedybos  ir įslaptintos informacijos apsaugos reikalavimų.
209. Oficialūs raštai, adresuoti aukštesniosioms ir kitoms institucijoms, gali būti perduodami el. paštu. Jei reikalaujama, išsiunčiamas ir rašto originalas.
210.  Dokumentai, kurie  siunčiami  per  E. Pristatymo  informacinę  sistemą, turi turėti žymą
ORIGINALAS NEBUS SIUNČIAMAS arba turi būti pasirašyti elektroniniu parašu.
211.  Jei  raštas  ar  dokumentas  pažymėtas  žyma  ORIGINALAS  NEBUS  SIUNČIAMAS, tuomet  jis  siunčiamas tik elektroniniu paštu, per E. Pristatymo informacinę sistemą, nebesiunčiant rašto originalo adresatui. Originalas lieka raštinėje. Norėdamas gauti dokumento originalą, gavėjas turi apie tai nurodyti iš anksto.
212. Progimnazijos elektroninio pašto adresu gaunamus laiškus raštinės sekretorius persiunčia jų gavimo dieną direktoriui (jam nesant – jį pavaduojančiam direktoriaus pavaduotojui) arba kitiems administracijos darbuotojams pagal kuruojamas veiklos sritis.
213.   Darbuotojai   į   savo   elektroninio   pašto   adresu   gautus   laiškus   ar   kito   pobūdžio pranešimus  atsako  asmeniškai,  o  tokių  laiškų  ar  pranešimų  Progimnazijos  raštinės administratorius neregistruoja. Kai darbuotojo kompetencijos ribos neleidžia jam vienasmeniškai priimti sprendimo dėl  atsakymo  į  jo  elektroniniu  paštu  gautą  laišką,  jis  apie  tai  privalo  informuoti  Progimnazijos direktoriaus pavaduotoją ar direktorių.
214. Raštai, pranešimai ir kiti svarbūs dokumentai, su kuriais darbuotojai privalo susipažinti ar išreikšti savo valią (sutikimą/ nesutikimą) darbuotojams įteikiami:

214.1.  tiesiogiai  į  rankas  (parengiami  du  egzemplioriai,  ant  abiejų  pasirašoma,  nurodant „Gavau“ ir datą);
214.2. išsiunčiamas registruotu laišku; išsiunčiami Progimnazijos darbo el. pašto adresais (toks supažindinimas prilyginamas raštiškam susipažinimui).
215.   Įvykdyti   dokumentai   segami   į   bylas.   Dokumentų   bylos   tvarkomos  Progimnazijos raštinėje,   kur   saugomos   1   metus,  po   to  atitinkamai  paruoštos   perduodamos  į  archyvą  arba naikinami.
216.  Progimnazijos  archyvą  tvarko  Progimnazijos direktoriaus  įsakymu skirtas  asmuo Lietuvos archyvų   departamento   prie   Lietuvos   Respublikos   Vyriausybės   nustatyta  tvarka.  Už  tinkamą Progimnazijoje  veikiančių  komisijų,  tarybų  dokumentų  sutvarkymą  ir  perdavimą  saugoti  archyvui atsakingas Progimnazijos direktorius.
217.  Atrinkti  naikinti  dokumentai  ir  jų juodraščiai naikinami  pagal Lietuvos  Respublikos vyriausiojo archyvaro patvirtintas taisykles.

III SKIRSNIS
INFORMACIJOS TEIKIMAS PAGAL VISUOMENĖS PAKLAUSIMUS

218.  Už  informacijos  apie  Progimnazijos  veiklą,  joje  vykstančius  įvykius  teikimą  tiesiogiai atsakingas   Progimnazijos  direktorius.   Viešoji   informacija   skelbiama   Progimnazijos  internetiniame puslapyje,   viešinamą   informaciją   suderinus   su   Progimnazijos direktoriaus   skirtais   atsakingais asmenimis.
219. Informaciją apie Progimnaziją žiniasklaidos priemonėms bei visuomenei, komentuojant su Progimnazijos  įgaliojimais  susijusius  klausimus,  informuojant  apie  Progimnazijos  vadovų,  darbuotojų vizitus,  susitikimus,  pasitarimus,  svarbiausius  sprendimus,  pasirašytus  dokumentus  bei  kitus  su Progimnazijos veikla  susijusius  klausimus,  taip  pat  rengti pranešimus spaudai aktualiais klausimais gali  Progimnazijos direktorius,  jo  pavaduotojai  (pagal  kuruojamas veiklos sritis)  arba kiti tiesiogiai Progimnazijos direktoriaus įpareigoti darbuotojai.
220.   Pranešimus,   rašančiojo   asmens   suderintus   su   Progimnazijos direktoriumi   ar   jo pavaduotoju pagal kuruojamas veiklos sritis, pasirašo Progimnazijos direktorius.
221. Progimnazijos administracija informuoja bendruomenės narius apie ypač svarbius įvykius, susijusius su Progimnazijos veikla.

IX SKYRIUS
ASMENŲ PRAŠYMŲ IR SKUNDŲ NAGRINĖJIMAS, INTERESANTŲ APTARNAVIMAS

222.  Asmenų  prašymai  ir  skundai  teikiami  raštu  (el.  paštu,  siunčiant  per  E.  pristatymo sistemą,   siunčiant   paštu   Progimnazijos  adresu,   atvykus   į   Progimnaziją)   ir   žodžiu   (Progimnazijos administracijos telefonais ar atvykus į Progimnaziją).
223. Asmenys Progimnazijoje aptarnaujami Progimnazijos darbo laiku, iš anksto suderinus laiką. Rašytiniai  prašymai ar  skundai nurodytais būdais gali būti teikiami bet kuriuo paros metu visomis savaitės dienomis.
224.    Jei    asmuo    kreipiasi   telefonu,   jam   suteikiama   bendro   pobūdžio   informacija, neatskleidžiant asmens duomenų.
225.   Jeigu   prašymą   žodžiu   teikiančio   asmens   elgesys   yra   neadekvatus,   Progimnazijos darbuotojas, į  kurį  kreipiamasi, turi  teisę  tokio  asmens  neaptarnauti  ir  privalo tuojau  pat pranešti apie  šio  asmens  elgesį  savo  Progimnazijos vadovui  ar  jį  vaduojančiam  darbuotojui,  kuris  priima sprendimą dėl tolesnių veiksmų.
226. Pateikti žodžiu prašymai, į kuriuos galima atsakyti tą pačią darbo dieną, nepažeidžiant besikreipiančio  asmens  ar  Progimnazijos  interesų,  Progimnazijoje  neregistruojami,  į  juos  atsakoma tą pačią darbo dieną. Jeigu į žodžiu pateiktą prašymą negalima atsakyti tą pačią darbo dieną, asmeniui pasiūloma ir sudaroma galimybė prašymą išdėstyti raštu.

227. Asmenų aptarnavimas ar prašymai Progimnazijoje teikiami valstybine kalba. Jei asmuo ar jo  atstovas  nemoka  valstybinės kalbos,  o  Progimnazijoje  nėra darbuotojo, suprantančio kalbą,  kuria asmuo  kreipiasi,  kartu  turi  dalyvauti  asmuo,  galintis  išversti  prašymą  į  valstybinę  kalbą,  arba vertėjas. Juo pasirūpina interesantas.
228.  Anoniminiai  prašymai  raštu  ar  žodžiu  nenagrinėjami,  išskyrus  atvejus,  kai  tai  yra pagrįsta dėl viešojo intereso gynimo.
229. Prašymai ir skundai, kurie grindžiami akivaizdžiai tikrovės neatitinkančiais faktais arba kreipiamasi  dėl  darbuotojų  veiksmų  ar  neveikimo,  nurodant  tik  prielaidas  (nuomonę)  dėl galbūt neteisėtų  Progimnazijos  darbuotojų  veiksmų  ar  neveikimo,  bet  nenurodant  konkrečių  aplinkybių  ar faktų,   pagrindžiančių šias  prielaidas,   taip  pat   tie,   kurie   pateikti  tik  kaip  kopija  Progimnazijai, neformuluojant  jai  konkretaus  prašymo ar  reikalavimo,  taip  pat  Lietuvos  Respublikos viešojo administravimo įstatymu 11 straipsnio 3 dalyje nurodytais atvejais, nenagrinėjami, išskyrus atvejus, kai Progimnazijos direktorius nusprendžia kitaip.
230.   Progimnazijos  darbuotojai   savo   tarnybiniu   el.   paštu   gautus  prašymus   ar   skundus nedelsdami, bet ne vėliau kaip artimiausią darbo dieną, persiunčia bedruoju Progimnazijos el. paštu.
231.  Prašymai  (išskyrus  prašymus,  į  kuriuos  galima  atsakyti iš  karto  arba ne vėliau kaip artimiausią  darbo  dieną)  bei  skundai  išnagrinėjami  per  20  darbo  dienų  nuo  prašymo  ar  skundo gavimo  dienos.  Jeigu  prašymas  ar  skundas  gautas po  darbo valandų, poilsio  ar  šventės dieną,  jo gavimo  diena  laikoma  po  jos  einanti  darbo  diena. Kai  dėl  objektyvių  priežasčių  per  šį  terminą prašymas  ar  skundas  negali  būti  išnagrinėtas,  Progimnazija  šį  terminą  gali  pratęsti  ne  ilgiau  kaip 10 darbo  dienų. Asmeniui apie  tokį  termino pratęsimą per  5  darbo  dienas nuo sprendimo pratęsti terminą priėmimo dienos pranešama raštu ir nurodomos pratęsimo priežastys.
232.  Visi  Progimnazijos  darbuotojai,  priimantys  interesantus,  asmeniui  atvykus  į Progimnaziją arba paskambinus telefonu, turi laikytis šių reikalavimų:
232.1. prisistatyti asmeniui (nurodyti pareigas, vardą ir pavardę);
232.2.   išklausyti   asmenį,   prireikus   paprašyti   plačiau   paaiškinti   prašymo,   skundo   ar paklausimo esmę;
232.3.   aiškiai   ir   tiksliai   atsakyti   į   klausimus,   jei   klausimai   priskirti  šio   darbuotojo kompetencijai  ir atsakymas yra jam žinomas arba nukreipti asmenį pas kompetentingą Progimnazijos darbuotoją; prireikus laiko išsamiam atsakymui parengti, nurodyti, kada asmeniui bus atsakyta, arba pasiūlyti perduoti atsakymą kita ryšio priemone;
232.4.  nurodyti  instituciją  (jos  adresą  ir  kontaktus),  į  kurią  asmuo  turėtų  kreiptis,  jeigu
Progimnazija nėra kompetentinga nagrinėti prašymą ar skundą;
232.5.  paaiškinti  galimus  dokumentų  pateikimo  būdus  ir  tai,  kokius  dokumentus  reikėtų pateikti, kad prašymas ar skundas būtų išnagrinėtas;
233.  Progimnazijos  direktorius  interesantus  priima  savo  darbo  kabinete  darbo  dienomis  iš anksto  suderintu  laiku.  Nesant  išankstinio  susitarimo,  interesantai  priimami  tik  tuo  atveju,  jei nevyksta pasitarimas, posėdis ar kitas planuotas susitikimas. Asmenų priėmimą organizuoja administratorius.
234.  Interesantus  Progimnazijoje  taip pat  priima direktoriaus  pavaduotojai, kiti specialistai iš anksto suderintu laiku.

X SKYRIUS TARNYBINĖS KOMANDIRUOTĖS

235.   Progimnazijos darbuotojų   tarnybinės   komandiruotės   organizuojamos   vadovaujantis Lietuvos  Respublikos  vyriausybės  nutarimo  „Dėl  Tarnybinių  komandiruočių išlaidų  apmokėjimo biudžetinėse  įstaigose   taisyklių  patvirtinimo“   nuostatomis.  Progimnazijos darbuotojų  išvykimo  į tarnybines komandiruotes klausimus sprendžia Progimnazijos direktorius.
235. Progimnazijos darbuotojų siuntimas į tarnybinę komandiruotę įforminamas direktoriaus, jį vaduojančio direktoriaus pavaduotojo įsakymu.

237.  Darbuotojai  privalo  gauti  informaciją  apie  komandiruotės  trukmę,  darbotvarkę  ir pateikti ją Progimnazijos direktoriui ar jį vaduojančiam asmeniui.
238. Jei komandiruotė Lietuvoje trunka vieną dieną, dienpinigiai gali būti nemokami.
239.  Darbas komandiruotėje apmokamas  taip  pat, kaip  ir darbas nuolatinėje darbo vietoje. Darbuotojas komandiruotėje turi dirbti įprastu darbo laiko režimu. Darbuotojo komandiruotės metu darbuotojui paliekamas jo darbo užmokestis.
240. Į darbuotojo komandiruotės laiką įeina darbuotojo kelionės į darbdavio nurodytą darbo vietą ir atgal laikas. Šis laikas apmokamas kaip faktiškai dirbtas laikas.
241. Darbas komandiruotėje švenčių ir poilsio dienomis apmokamas taip pat, kaip ir darbas nuolatinėje darbo vietoje švenčių ir poilsio dienomis.
242.  Jeigu  kelionė  vyko  po  darbo  dienos  valandų,  poilsio  ar  švenčių  dieną,  apmokant darbuotojui už kelionės į komandiruotės vietą laiką, šis laikas nėra apmokamas kaip viršvalandinis darbas  (DK  107  str. nuostatų išaiškinimas). Jis  apmokamas viengubu  tarifu  kaip faktiškai dirbtas laikas.  Darbuotojas turi teisę į tokios pačios trukmės poilsį pirmą darbo dieną po kelionės arba šis poilsio  laikas  pridedamas prie  kasmetinių  atostogų laiko,  paliekant už  šį poilsio  laiką darbuotojo darbo užmokestį.
243.   Progimnazijos direktorius  neprivalo  tenkinti   DK  144   straipsnio  5   dalyje  nurodyto darbuotojo   prašymo  dėl  papildomo   laiko   pridėjimo  prie  kasmetinių  atostogų.  Jei  darbuotojo prašymas  tenkinamas, tai reiškia,  kad už  darbą poilsio  ir švenčių dienomis  ar viršvalandinį darbą kompensuojama   ne  pinigais,  bet   papildomu   poilsio   laiku,   pridėtu  prie   kasmetinių   atostogų. Įgyvendinant  lankstumo  principą  ir  darbuotojo  bei  Progimnazijos  direktoriaus  susitarimo  teisę  dėl alternatyvios   kompensavimo   formos   poilsiu,   už   tą   poilsį   mokant   dvigubai   (suteikiant   dvi apmokamas  dienas),  kadangi  sistemiškai  aiškinant  DK  normas  už darbą švenčių ir  poilsio  dieną imperatyviai yra mokamas dvigubas tarifas, todėl darbuotojui pasirinkus, o darbdaviui sutikus, pvz., darbą  poilsio,  švenčių  dienomis  kompensuoti  DK  144  str.  5  d.  numatyta tvarka, t.  y. jeigu  šalys susitarė dėl alternatyvaus kompensavimo  būdo  (pasirinko  apmokamą poilsį), jam suteikiamos dvi poilsio dienos, kurios pridedamos prie kasmetinių atostogų.
244.   Tarnybinių   komandiruočių   išlaidos   apmokamos  darbuotojui  grįžus   iš  tarnybinės komandiruotės  ir  per  3  dienas  pateikus  avansinę  apyskaitą  bei  išlaidas  patvirtinančius  kelionės dokumentus.
245.  Jei  darbuotojas  vyksta  su  mokiniais  į  renginius,  vykdo  projektinę  veiklą  ir  pan. Lietuvoje  ar  užsienyje, bet  poilsio  ar  šventinę dieną  užduočių neatlieka  (išskyrus kelionės laiką), kompensacijos  darbuotojui  neskiriamos.  Apie  tai,  ar  darbuotojas  poilsio  ar  švenčių  dieną  dirbo, nustatoma iš anksto pagal išvykos užduotį (tikslą), darbuotojui su prašymu išleisti jį išvykti pateikus visų dienų dienotvarkę.

XI SKYRIUS DARBUOTOJŲ MOKYMAI

I SKIRSNIS 
PROFESINIS TOBULĖJIMAS

246.   Progimnazijos direktorius   sudaro   sąlygas   darbuotojų   profesinėms   kompetencijoms tobulinti.  Progimnazija  platina  informaciją  apie  konferencijas,  seminarus  ir  pan.  renginius  mieste, šalyje ir užsienyje.
247.  Direktorius, atsižvelgdamas į Progimnazijos finansines galimybes, apmoka kvalifikacijos kėlimo ar persikvalifikavimo išlaidas;
248.  Progimnazijos  direktoriaus  ir  darbuotojo  raštišku  susitarimu  pedagogams  suteikiama galimybė kelti kvalifikaciją stažuotėje užsienyje kartą per 5 metus, bet ne ilgiau kaip iki 3 mėnesių, išsaugant darbo vietą.
249.  Darbuotojai,  pageidaujantys  dalyvauti  kvalifikacijos  tobulinimo  renginyje, ne  vėliau kaip prieš 3 dienas pateikia prašymą direktoriui, nurodydami organizuojančią instituciją, programos

pavadinimą,  trukmę,   kainą.   Gavę  sutikimą  registruojasi  į  renginį,  o  po  jo  dalyvavimo  jame liudijančio dokumento ar pažymėjimo numerį, valandų skaičių, sąskaitą pateikia raštinei.
250. Mokytojai į profesinio tobulinimosi seminarus jų pamokų metu išleidžiami išskirtiniais atvejais, kai organizuojami itin svarbūs su ugdymo turinio keitimu ar pasiekimų naujovėmis susiję mokymai.  Pamokų  nevedęs  mokytojas  užtikrina  dalyko  programos  žinių  perteikimą  mokiniams, skirdamas  jiems  užduotis,  organizuodamas  nuotolines  konsultacijas  ar  kitu  mokytojui  tinkamu būdu.

II SKIRSNIS
HIGIENOS IR PIRMOSIOS PAGALBOS, SAUGOS DARBE, PRIEŠGAISRINĖS SAUGOS, ELEKTROSAUGOS MOKYMAS

251. Visiems Progimnazijos darbuotojams privaloma išklausyti Pirmosios pagalbos ir Higienos įgūdžių  kursus  ir  gauti  nustatytą  laiką  galiojančius  pažymėjimus.  Už  šių  kursų  organizavimą atsakingas   Progimnazijos  direktoriaus   pavaduotojas  ūkiui.   Kursų  išlaidas  apmoka  Progimnazija, išskyrus naujai priimtiems darbuotojams (pirmą kartą).
252.  Visi  darbuotojai,  su  kuriais  sudaroma  darbo  sutartis,  dieną  prieš  pradedant  dirbti išklauso  saugos darbe, priešgaisrinės ir  elektros saugos instruktažus ir tai patvirtina savo parašais. Už supažindinimą su instrukcijomis atsakingas pavaduotojas ūkiui.
253.  Visi  Progimnazijos darbuotojai  privalo žinoti gaisro gesinimo priemonių laikymo vietas, mokėti  tomis  priemonėmis  naudotis,  žinoti  žmonių  evakavimo  kelius.  Progimnazijos direktoriaus pavaduotojas ūkiui atsakingas už evakuacijos ir priešgaisrinės saugos pratybų organizavimą.
254.   Vadovaudamiesi  sudarytu  metų   veiklos  planu,  Progimnazijos  administracija,  dalykų mokytojai,   klasių   vadovai   ir   kiti   darbuotojai   privalo   kelti   savo  kvalifikaciją   darbo   saugos klausimais.
255. Gyvenimo įgūdžių ugdymo kursai privalomi mokytojams, pageidaujantiems vesti gyvenimo įgūdžių ugdymo pamokas.  Socialinių įgūdžių programos kursai privalomi mokytojams, pageidaujantiems vesti socialinių įgūdžių programos užsiėmimus.

XII SKYRIUS
DARBŲ PERDAVIMAS KEIČIANTIS PROGIMNAZIJOS DARBUOTOJAMS

256.   Nutraukiant   darbo   sutartį   su   Progimnazijos  direktoriumi,   organizuojamas   darbų, dokumentų  perdavimas pagal  perdavimo ir  perėmimo  aktą, kurį  pasirašo  buvęs (ar jo įgaliojimus laikinai perėmęs asmuo) ir naujasis direktorius.
257.   Progimnazijos direktoriaus   pavaduotojų  ir   kitų  darbuotojų (socialinio   pedagogo,   psichologo,   bibliotekininko,   sekretoriaus,   IT   specialisto)   darbai   bei dokumentai, patikėtos materialinės vertybės perduodami kuruojančiam vadovui.
258.  Darbuotojas,  atleidžiant  jį  iš  pareigų  Progimnazijoje,  privalo  ne  vėliau  kaip  atleidimo dieną grąžinti dokumentus ar priemones, kuriuos jis turėjo eidamas pareigas.
259.  Darbus  bei  dokumentus,  patikėtas  materialines  vertybes  taip  pat  privalo  perduoti darbuotojai,  kurie  teisės aktų  nustatyta tvarka  išeina nėštumo ir  gimdymo atostogų arba atostogų vaikui   prižiūrėti,   kol  jam  sueis  treji   metai  (jeigu  nebuvo  pasinaudota  nėštumo  ir  gimdymo atostogomis),  darbuotojai, kuriems  suteikiamos ilgesnės nei  trijų mėnesių atostogos kvalifikacijai tobulinti,   darbuotojai,   kurie   išvyksta   tobulinti   kvalifikaciją   ar   dėl   kitų   priežasčių   nebūna darbovietėje ilgiau nei tris mėnesius, išskyrus laikino nedarbingumo laikotarpį.
260.  Atleidžiamas  iš  pareigų  ar  darbo  arba  perkeliamas  į  kitas  pareigas  ar  kitą  darbą Progimnazijos darbuotojas   privalo   perduoti   nebaigtus   vykdyti   dokumentus   (nebaigtus   spręsti klausimus), taip pat informacinę bei kitą medžiagą, antspaudus ir spaudus skiriamam į šias pareigas asmeniui. Jo darbinis paštas panaikinamas ne vėliau kaip po 5 dienų.
261.  Keičiantis  Progimnazijoje  veikiančių komisijų, metodinių  grupių, tarybų pirmininkams, visi  reikalai,  dokumentai,  nebaigti  spręsti  klausimai,  informacinė medžiaga,  literatūra  (įsigyta už Progimnazijos lėšas) perduodama naujam pirmininkui (jei buvęs pirmininkas lieka dirbti Progimnazijoje) arba   buvusiojo   pirmininko   pavaduotojui   (jei   buvęs   pirmininkas   išeina   į   kitą   darbo   vietą, nepasibaigus jo kadencijai). Ant dokumentų perdavimo-priėmimo akto pasirašo minėti asmenys.

XIII SKYRIUS BAIGIAMOSIOS NUOSTATOS

262.    Sistemingą    ugdomojo    proceso    kontrolę    vykdo    Progimnazijos    administracija, vadovaudamasi Progimnazijos strateginiu bei metų veiklos planu, mėnesių darbo planais.
263.  Nepedagoginio  personalo  darbo,  Progimnazijos darbo  ir  higienos  sąlygų  užtikrinimo kontrolę vykdo Progimnazijos direktoriaus pavaduotojas ūkiui.
264.   Taisyklėse   išdėstyti   reikalavimai   privalomi   visiems   Progimnazijos darbuotojams. Progimnazijos darbuotojui, pažeidusiam šias Taisykles, taikoma drausminė atsakomybė.
265.  Darbuotojai  turi  laikytis  ir  kitų  reikalavimų,  nustatytų  Lietuvos  Respublikos  teisės aktuose bei Progimnazijos vidaus administravimo teisės aktuose.
266.  Šios  taisyklės  skelbiamos  Progimnazijos  el.  svetainėje,  o  spausdintas  egzempliorius saugomas Progimnazijos raštinėje.



Vilniaus Martyno Mažvydo progimnazijos darbo tvarkos taisyklių
1 priedas 
	
	Vilniaus Martyno Mažvydo progimnazija

	
	Mokytojo vardas, pavardė    
	

	
	1-asis dėstomas dalykas, kvalifikacinė kategorija
	

	
	2-asis dėstomas dalykas, kvalifikacinė kategorija
	 
         

	
	Pedagoginio darbo stažas
	

	
	Koeficientas
	 

	
	1.
	Kontaktinės valandos
	Val. per savaitę
	Val. per metus

	
	
	Pamokos
	
	 

	
	
	Neformalusis švietimas
	 
	 

	
	
	 Konsultacijos
	 
	 

	
	
	
	
	

	
	
	Iš viso valandų:
	
	

	.
	
	Valandų, skiriamų ugdomajai veiklai planuoti, pasiruošti pamokoms ir mokinių mokymosi pasiekimams vertinti, skaičius (procentais nuo kontaktinių valandų)
	
	 

	
	2.
	Valandų, skiriamų vadovauti klasei (grupei), skaičius mokytojui per mokslo metus (   180val.; 210 val.).
	1-4 kl. – 6 sav. val.
 5-8 kl.-  5 sav. val.  

	

	.
	3. 
	Veiklos, kurias mokytojas privalo atlikti mokyklos bendruomenei:
· tėvų (globėjų, rūpintojų) informavimas, konsultavimas ir bendradarbiavimas su jais dėl mokinių ugdymo (si) ir mokymosi pažangos ir pasiekimų; (Individualios mokinių pažangos analizė);
· bendradarbiavimas su mokyklos darbuotojais mokinių ugdymo klausimais; ( pedagogų posėdžiai, susirinkimai);
· mokyklos administracijos inicijuotos veiklos, skirtos mokyklos veiklai planuoti, organizuoti (Dalyvavimas bendruomenės renginiuose (pagal planą), 
· savianalizių ir ataskaitų rengimas
	 
	102

	
	4.
	Veiklos, kurios gali būti sulygstamos su mokytoju individualiai atsižvelgiant į jo turimą kvalifikacinę kategoriją, atliekamas funkcijas, numatytas pareigybės apraše, į mokyklos tikslus ir uždavinius
	
	

	
	
	4.1. bendradarbiavimo veiklos, skirtos mokyklos veiklai planuoti, tobulinti, pozityviam mokyklos mikroklimatui kurti, ugdymo ir švietimo pagalbos kokybei, mokykloje ugdomų mokinių saugumui užtikrinti
	20 val.
	

	
	
	4.1.1. dalyvavimas, vadovavimas darbo grupėms ar komisijoms, jų veiklos administravimas ar koordinavimas;
	10-40 val.
	

	
	
	4.1.2. dalyvavimas mokyklos savivaldos veikloje ir / ar savivaldos veiklos administravimas;
	10 val.
	

	
	
	 4.1.3. mokyklos renginių ar tikslinių edukacinių veiklų organizavimas ir dalyvavimas jose;
	10 val. 1 renginys
	

	
	
	4.1.4. mokyklos informacinių technologijų diegimo ir taikymo ugdymo procese, socialinių tinklų grupių veiklos koordinavimas
	20 val.
	

	
	
	4.2. Mokyklos ugdymo turinio formavimo veiklos:
	
	

	
	
	4.2.1. bendrų dalyko ar ugdymo srities veiklų koordinavimas ir dalyvavimas jose;
	20 val.
	

	
	
	4.2.2. mokyklos ugdymo turiniui įgyvendinti skirtų programų, dalyko kurso ar dalyko modulio programų rengimas;
	20-40 val.
	

	
	
	4.2.3. mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas;
	20 val.
	

	
	
	4.2.4. dalyvavimas tarptautiniuose, nacionaliniuose ir / ar regioniniuose projektuose ir (ar) jų įgyvendinimas;
	40-150 val.
	

	
	
	 4.2.5. informacinių komunikacijos technologijų taikymo ugdymo turinyje, skaitmeninio ugdymo turininio kūrimo veiklų koordinavimas
	20 val.
	

	
	
	4.2.6. edukacinių erdvių, mokymosi aplinkų, ugdymo priemonių kūrimas ir priežiūra.
	40-200 val.
	

	
	
	4.3. Konsultavimo ir patirties sklaidos veiklos:
	
	

	
	
	4.3.1. pedagoginių darbuotojų didaktinis, dalykinis konsultavimas;
	20 val.
	

	
	
	4.3.2. kvalifikacijos tobulinimo programų rengimas ir įgyvendinimas mokykloje.
	20 val.
	

	
	
	4.4. Vertinimo, ekspertavimo veiklos:
	
	

	
	
	 4.4.1. brandos egzaminų, pagrindinio ugdymo pasiekimų patikrinimų, nacionalinių mokinių mokymosi pasiekimų patikrinimų ir kitų mokymosi pasiekimų patikrinimų vykdymas ir mokinių rezultatų vertinimas
	Pagal faktą
	

	
	
	4.4.2. mokyklos inicijuotų mokinių mokymosi pasiekimų patikrinimų užduočių rengimas;
	Pagal faktą
	

	
	
	 4.4.3. mokytojų praktinės veiklos ir / ar ugdymo proceso vertinimas.
	3 val. – 1 pamoka
	

	
	
	 4.5. Mokinių ugdymosi poreikiams tenkinti skirtos edukacinės, ugdomosios veiklos
	
	

	
	
	4.5.1. edukacinių renginių, konkursų, olimpiadų, išvykų organizavimas ir dalyvavimas juose;
	8-16 val.
	

	
	
	4.5.2. olimpiadų, konkursinių užduočių rengimas ir mokinių darbų vertinimas;
	 10 val.
	

	
	
	4.5.3. mokinių konsultavimas jiems rengiantis olimpiadoms, konkursams, varžyboms ir pan.;
	10 val.
	

	
	
	4.5.4. mokinių ugdymo karjerai veiklų vykdymas.
	 20 val. 
	

	
	
	 4.6. Bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų

	Pagal faktą
	

	
	
	Iš viso metinių valandų
	
	

	
	
	Etato dalis
	
	

	
	            Pastaba. Gali būti ir kitų nenumatytų veiklų, suderintų su mokyklos administracija

2 priedas


KLASĖS VADOVO VEIKLOS (210 val.) 
	Veiklos sritis
	Eil. 
Nr.
	Klasės vadovo veikla
	Numatomų
val. skaičių
nustato pats mokytojas
	Veikos turinys (konkreti  veikla planuojama klasei)
(visos temos čia nurodytos tik kaip pavyzdys.)
	Vykdymo žyma
(pvz)

	Darbas su dokumentais/informacija
	1.
	Klasės dokumentų tvarkymas
	3 val. PVZ.
	1. Mokinių bylų tvarkymas
2. Trimestrų suvestinių pateikimas.
3. Kiti klasės dokumentai.
	09 mėn.1sav.

m.m. eigoje

	
	2.
	Klasės vadovo veiklos planavimas
	2 val.  PVZ.
	1. Klasės vadovo veiklos planas

	09-I sav.

	Bendravimas ir bendradarbiavimas. Tėvų švietimas.
	3.
	Klasės susirinkimai
	4-5 val. PVZ.
	1. Naujų mokslo metų veiklos apžvalga: vertinimo tvarka, klasės vadovo veikla, edukacija, veikla m-klos bendruomenei.
2. I -o trimestro sėkmės ir kliuviniai. Tėvų ped, švietimas.
3. II-o trimestro sėkmės ir kliuviniai. Tėvų ped, švietimas.
4. Metiniai mokinių pasiekimai, rekomenduojamas knygų sąrašas.
	09 mėn. II sav.
11mėn.1sav.

	
	4.
	Konsultacijos/individualūs pokalbiai su klasės mokinių tėvais/mokiniais
	... val.
	Pravesiu po 1 pokalb./trimestr. su kiekvieno mokinio tėvais (su 5-8 klasių mokiniais. 

	48 pok./m.m.

	
	5.
	Konsultacijos/individualūs pokalbiai  su m-klos specialistais ir dalykininkais
	...val.
	Temos:
*spec. poreikių vaikų ugdymosi sėkmės ir kliuviniai, 
*anglų k.  mokinių pasiekimai, sėkmės ir kliuviniai
*muzikos, šokio, tikybos vaikų ugymosi pasiekimai.
	Integruota m.m. eigoje

	Edukacinė veikla
	6.
	Edukacinės išvykos/šventės
	... val.
	1.
2. 
	m.m. eigoje

	Prevencinė veikla/klasės valandėlės


	7.
	Saugus eismas
	... val.
	Temos: 
1.
2.
	Integruoto 
10 val

	
	8.
	Žmogaus saugos bendroji programa
	... val.
	Temos: pildome Tamo į „Integruotos pamokos“, čia g.b. tik papildomos temos, jei reikia.
	Integruota

	
	9.
	Sveikatos ir lytiškumo ugdymo bei rengimo šeimai bendroji programa
	... val.
	Temos:  pildome Tamo į „Integruotos pamokos“, čia g.b. tik papildomos temos, jei reikia.
	Integruota

	
	10.
	Antro žingsnio programa (arba kita patyčių prevencijos veikla)“Obuolio draugai“ „Zipio draugai“
	... val.
	Temos:  jei naudojame mokinių ugdymosi poreikiams į klasės vadovo planą neįtraukiame
	m.m. eigoje

	
	11. 
	Alkocholio , tabako ir kt. medžiagų vartojimo prevencija/ Žalingų įpročių ir nusikalstamumo prevencija:

	... val.
	Temos: „Netinkamai naudojamų vaistų poveikis sveikatai“
 „Rūkymo žala vaiko ir suaugusiojo organizmui ir jo ūkiui“ „Elektroninės cigaretės – madingas kelias į mirtį“
„Neigiamas alkoholio poveikis sveikatai“
„Netinkamai naudojamų buities chemikalų medžiagų poveikis sveikatai“ ir pan.
	G.b. klasės valandėlės, g,b, integruota
m.m. eigoje

	Socialinė – pilietinė veikla.
	12.
	Pilietinės akcijos  klasėje/mokykloje
	... val.
	Temos: miesto akcija „Darom“
	

	
	13.
	Socialinė veikla klasėje/mokykloje
	...  val.
	
	

	
	14. 
	Pilietinė veikla klasėje/mokykloje
	... val.

	Temos: PVZ Sausio 13-osios minėjimas. Vasario 16 – osios trumpalaikis projektas.
Kovo 11 -osios interjero projektas. „Atmintis gyva, nes liudija“
	

	
	15.
	Karjeros ugdymas
	... val.
	„Mama, tėti, kur tu dirbi? „Šok į tėvų klumpes“
	 m.m. eigoje

	
	16.
	Etnokultūrinis ugdymas
	... val.

	https://www.ekgt.lt/svarbu/etnine-kultura-mokykloje/
	Integruota m.m. eigoje

	Darbo sauga
	17.
	Instruktažai 
	... val.
	(Privalomi visoms išvykoms)+naujametiniai, saugaus eismo instruktažas rugsėjo 1 d.
	m.m.eigoje

	
	
	Iš viso val.   6 val./sav.
                     5 val./sav.
	*210 val./
*180 val.
	Visos šios val. turi būti Tamo dienyne. Klasės veikla./Klasės vadovo veikla.

VILNIAUS MARTYNO MAŽVYDO PROGIMNAZIJOS VALDYMO STRUKTŪRA

VILNIAUS MARTYNO MAŽVYDO PAREIGYBIŲ SĄRAŠAS

	Pareigybė
	Etatų skaičius
	Pareigybės lygis

	Direktorius
	1
	A2

	Direktoriaus pavaduotoja ugdymui
	4
	A2

	Bibliotekininkas
	2
	A2

	Psichologas
	3
	A1

	Socialinis pedagogas
	3
	A2

	Spec.pedadogas
	2,75
	A2

	Logopedas
	5,75
	A2

	VDM specialistas
	11
	A2-B

	Direktoriaus pavaduotojas ūkio reikalams
	1
	A2

	Administratorius
	1
	B

	Sekretorius
	2
	C

	Mokinio padėjėjas
	7
	C

	IT specialistas
	3
	A2

	Laborantas
	1,5
	B

	Pastatų priežiūros specialistas
	3,5
	C

	Laborantas
	1
	B

	Budėtojas - sargas
	4,5
	D

	Rūbininkas
	1,5
	D

	Kiemsargis
	2,5
	D

	Valytojas
	16
	D

